El món de la cuina: Pastís de crêpes amb bolets\nN'hi ha que neixen estrellats, i em va tocar a mi. Coix, quec i sense gaire atractiu, tot apuntava que em veuria abocat a una existència grisa i sense sobresalts, quan les intrigues de la meva família em van convertir en l'home més poderós del món.\nTots pensaven que seria un titella a les seves mans, un instrument que podrien usar a la seva voluntat. Però els déus, per compensar totes les meves deficiències, m'havien dotat d'intel·ligència, i aquesta els feia nosa.\nI jo, que vaig guanyar mil batalles, no vaig poder doblegar la cobdícia de la meva muller, que va fer i desfer al seu caprici, ja sigui utilitzant assassinats, ja relacions incestuoses.\nAgripina (maleeixo el dia que m'hi vaig casar!), em va enverinar amb un plat de bolets, tàctica per la qual tenia la mà trencada. No negaré que més d'una vegada havia pensat en aquesta possibilitat però, davant d'una dona tan arterosa, de res van servir les meves precaucions!\nAmb aquests bolets la vostra vida no corre cap perill perquè no són gens verinosos, tot al contrari! I si aquest Pastís de crêpes amb bolets us ha agradat i el voleu fer, tot seguit us n'explico la recepta.\nComencem preparant les crêpes:\nPassem pel sedàs la farina i la sal i les posem en un bol. Hi afegim els ous. Amb un batedor barregem els ingredients mentre anem incorporant la llet de mica en mica. Finalment, hi afegim la mantega fosa. No deixem de batre fins a aconseguir una massa sense grumolls.\nLa deixem reposar mitja hora.\nEscalfem una paella d'uns 18 cm de diàmetre. Amb un pinzell n'untem la base amb mantega fosa. L'apartem del foc i hi aboquem 1/2 cullerot de massa, tot bellugant la paella perquè la massa vagi rodolant fins a cobrir tota la base de la paella. Aleshores la tornem a posar al foc fins que la crêpe comenci a agafar color. Li donem la volta i la coem per l'altre costat mig minut més.\nLa posem en un plat i tornem a repetir totes les operacions fins a acabar la massa. Amb aquesta quantitat surten 12 crêpes, però només en vaig fer 9. La resta, la vaig posar en una paella més petita, de 10 cm de diàmetre, per fer el pastís de 5 pisos de mida individual que veieu a les fotografies.\nPosem unes gotes d'oli en una paella i hi saltegem els bolets per separat, primer els camagrocs, després els rossinyols i finalment les trompetes. Un cop cuits els salpebrem i els reservem.\nPer fer la beixamel, fonem mantega en un cassó, hi afegim farina, remenem i la deixem coure un parell de minuts. Hi aboquem la llet calenta, remenant a consciència fins a aconseguir una salsa sense grumolls. Hi afegim també l'aigua que han deixat anar els bolets, si cal.\nLa deixem coure durant 10 minuts, remenant sovint. Hi posem sal, i nou moscada i pebre acabats de moldre.\nPer fer el pastís ens ajudarem d'un cèrcol de cuina de 10 cm de diàmetre. Hi posem una crêpe, els camagrocs i 2 cullerades de salsa beixamel. I repetim fins a acabar les crêpes. En aquest pastís hem fet un pis de camagrocs, 1 de trompetes, un de rossinyols i un altre de trompetes.\nAcabem la decoració amb uns quants bolets reservats.\nAbans de servir els plats, podem passar-los uns segons pel microones perquè estiguin ben calents.\nIngredients (per a 12 crêpes):\n1 rovell d'agricultura ecològica\n15 g mantega fosa\nmantega fosa per untar la paella\nbolets variats (rossinyols, camagrocs, trompetes de la mort...)\nbeixamel (llet, mantega, farina, nou moscada, pebre i sal)\nAmb aquest Pastís de crêpes amb bolets participo en la proposta que fan Els fogons de la Bordeta i Xocolata desfeta per a La recepta del 15 i que aquest mes està dedicada als bolets.\nPublicat per Margarida el 14.11.12\nEtiquetes de comentaris: Bolets, La Recepta del 15, Pastissos, Primers plats, Segons plats\nRoser 15 de novembre de 2012 a les 8:05\nsuper original aquest plat!! m'ha encantat! amb les creps i el gust dels bolets....és un plat de luxe aquest! petons\nHelena 15 de novembre de 2012 a les 8:05\nEls pastissos salats amb crepes els tinc pendents des de fa poquet, i veient com queden m'haig d'espavilar. La veritat és que són molt originals! El farcit si porta camagrocs a mi si que m'has ben guanyat ;)\nMarina A.F. 15 de novembre de 2012 a les 8:18\nCaram, Margarida, quina proposta més xula, fa salivera! És molt bona idea, fer bolets amb creppes. Queden sempre molt bones!! I amb pastís, genial! Petons\nFem un mos 15 de novembre de 2012 a les 9:57\nMargarida, aquest pastis fa molta salivera, te d’estar boníssim, amb el teu permís sen va a pendents.\nAssumpta 15 de novembre de 2012 a les 11:41\nMare meva del meu cor!!... I d'això, d'aquesta delicatessen... que en puc agafar una mica per esmorzar?... Sí, sí, ja sé que és tard i fa una estona m'he menjat un entrepà de sobrassada, però és que això té un aspecte tan veritablement deliciós que no m'hi puc pas resistir... NYAM!! :-))\nDolça 15 de novembre de 2012 a les 14:23\nQuin luxe de recepta!\nsandra/ josemaria 15 de novembre de 2012 a les 16:06\nquina pasada de recepta que bona\ndolç i salat 15 de novembre de 2012 a les 16:17\nQuina ilusió quan he vist el meu nom al teu bog: Agripina!! es que es tan poc corrent...\nAquest pastis de creps segur que el fare perque m'ha agradat molt ha de ser una delicia pel paladar!!\nLA COCINERA DE BETULO 15 de novembre de 2012 a les 16:36\nEn comptes d'enrollar les crêpes, fer un pastis a capes amb elles i els bolets em sembla molt original.\nEls fogons de la Bordeta 15 de novembre de 2012 a les 18:44\nApa, tu sempre sorprenent! Aquest pastís és d'autèntica categoria!\nPalmira http://comeconmigoelblogdepalmira.over-blog.es/ 15 de novembre de 2012 a les 19:02\nQuina recepta més bona i original, la prepararem ben aviat!!!\nQuan era petita, un dia em vaig atipar de ceps de mala manera i tots van témer que alguna seta fossi dolenta :o)\nPerò no, massa gana i massa ceps!\nMiquel 15 de novembre de 2012 a les 23:25\nmuy buena receta y ademas muy bien presentada,Margarida lo bordas siempre\nDolores- Mi GranDiversion 15 de novembre de 2012 a les 23:33\nWooow, que original y rico!! Bss\nEl cullerot Festuc 16 de novembre de 2012 a les 23:17\nQuina presentació!!!! xulíssimaaaaa!!! i de ben segur que més bona encara!!!\nBet 25 de novembre de 2012 a les 20:38\nOhh no havia vist la teva recepta de bolets!! que bo!! molt sorprenent, m'agrada tot!! Per un aperitiu, fets de manera individual queden la mar de bé. Justament avui hem trobat uns quants bolets!\nBonProfitBarcelona 4 d’abril de 2013 a les 16:05\nS'ha m'ha fet la boca aigua!! Això ha d'estar de mort!! M'ho apunto ja!!\nCassoleta d'arròs integral amb verdures\nPuré de carbassó blanc\nFlam de figues i iogurt amb caramel de vainilla


(88-75) Molt MoraBanc però més Baskonia | BC Morabanc Andorra (web oficial)\n(88-75) Molt MoraBanc però més Baskonia\n(88-75) Molt MoraBanc però més Baskonia https://www.bca.ad/wp-content/uploads/2018/04/20180407_202831-scaled.jpg 2560 1440 BC Morabanc Andorra (web oficial) BC Morabanc Andorra (web oficial) https://www.bca.ad/wp-content/uploads/2018/04/20180407_202831-scaled.jpg 07/04/2018 07/04/2018\nS’anunciava un gran partit a Vitòria i ho ha estat. El marcador final, 88-75, només recull una veritat que és la merescuda victòria local però no explica la igualtat que ha presidit el matx. Els tricolors han plantat cara i han obligat els de Pedro Martínez a activar tota l’artilleria disponible. Els locals han dominat tres quarts i el MoraBanc Andorra un, però el que ha dominat ha estat espectacular. Els primers 10 minuts han acabat amb 19-10, però al descans les coses estaven 34-40 i havien arribat a estar 30-40, per tant el parcial ha estat brutal pels de Peñarroya, 11-20. Bona defensa, intensitat, anticipació i encert de fora han convertit els tricolors en una màquina perfecta. Tot i l’avantatge al descans, tothom sabia que la reserva d’energia baskonista estava encara per explotar. I en el tercer quart ho ha fet. El nivell físic ha pujat molt, col·locant-se potser en un llistó que aquesta temporada potser no s’havia vist encara a cap rival. I a base d’endurir tots els contactes els bascos han provocat pèrdues i han aconseguit reduir l’alegria en el joc andorrana. Pel camí també s’han produït algunes accions en què semblava que el premi de la cistella estava cantat i que no han entrat. I quan poses dos factors així i més contra un dels equips més en forma d’Europa la conclusió més probable és que el partit s’escapi i que acabi, a més, amb una diferència excessiva pel que s’ha vist durant 38 dels 40 minuts.\nPer tant el resum seria que el repertori del MoraBanc estava plenament preparat per oferir una bona rèplica al Baskonia però no prou per guanyar el partit. I no és un mal resum però no és suficient per un grup que no es conforma i que ja pensa en el partit de dimecres a la complicada pista del Burgos.


L'Ajuntament fa una actuació de millora a tres camins de l'entorn natural de la ciutat\nS'ha millorat el ferm i s'han solucionat problemes de canalització d'aigües\nL'Ajuntament de Terrassa ha acabat una actuació de millora a tres vials de l'entorn natural de la ciutat. Són tres senders que formen part de la xarxa de camins secundaris i de vora de l'Anella Verda. Concretament, es tracta d'un tram del Camí al Turó de Roques Blanques per Can Candi, del Camí lateral per la Riera del Palau entre els jutjats i la carretera C-58 i un tram del Camí Vell de Terrassa a Rubí.\nLes tasques es van iniciar al gener i van finalitzar a finals d'abril. En tots tres casos, els treballs s'han centrat en la millora del ferm i en la solució d'alguns problemes de canalització d'aigües, que causaven la degradació dels camins. Els desperfectes que presentaven aquestes vies dificultaven la circulació, sobretot per a les bicicletes, a causa dels sots i els basals que es generaven. En total, l'actuació ha suposat una intervenció sobre 2.700 metres d'aquests vials.\nA banda de les actuacions de millora del ferm, també s'ha tancat l'accés per a vehicles motoritzats als trams laterals de la riera del Palau. Aquestes vies eren utilitzades de forma recurrent per a abocaments incontrolats. D'aquesta manera, els esmentats vials són ara d'accés exclusiu per a vianants i bicicletes. Igualment, la renovació d'una canonada al Camí al Turó de Roques Blanques, garantirà l'escomesa d'aigua a la font de l'àrea d'estada de Can Candi.\nEls treballs, que s'han executat durant un període de tres mesos, han estat encarregats a l'empresa SERPA 2009 i comptaven amb un pressupost de 12.236,73 euros.


Són còmodes les lents de contacte per treballar? - Muralla Òptica\nSón còmodes les lents de contacte per treballar?\nVivim en un país on el 53,4% de la població fa servir ulleres o lents de contacte per corregir problemes de visió. Parlem d’una mica més de la meitat de la població en tot el país.\nHi ha persones que fan servir ulleres per moments puntuals i d’altres que les necessiten per veure amb claredat.\nNo importa quina sigui la teva feina, si tens problemes de visió, no portar ulleres o lents de contacte acabarà passant factura. Però… són còmodes les lents de contacte per treballar?\nTREBALLS DAVANT DE LA PANTALLA D’ORDINADOR\nMoltes persones tenen treballs en què l’ús de l’ordinador és necessari. Les pantalles d’ordinador ens poden causar alguns problemes per als nostres ulls com sequedat, cansament ocular, menys freqüència de parpelleig, visió variable i borrosa…\nPassar molt de temps davant de la pantalla sense descansar no és el més encertat si et dediques a això. Per a aquest tipus de feina, les lents de contacte no són l’opció més encertada, ja que ens podrien causar més sequedat i deixar els nostres ulls irritats.\nQuè pots fer per evitar la sequedat?\nAjustar la brillantor de la pantalla. Posar una lluentor intermedi per a la pantalla, farà que la teva vista estigui més relaxada.\nRes de reflexos. Evita els reflexos de finestres, vidres, llums…\nAjustar la cadira. Ajusta el seient de manera que miris per sobre de la vora superior del monitor quan tinguis la mirada fixa al davant.\nParpelleja amb més freqüència. Davant de l’ordinador solem parpellejar menys del que és habitual, intenta que el parpelleig sigui més continu.\nDescansar. Fer una pausa per descansar la vista no està de més quan passes moltes hores treballant. Per descansar el millor és agafar algun objecte proper i apropar-lo i allunyar-lo mentre mantenim la nostra mirada fixa en ell. També moure’l cap als costats.\nBeure líquids. Mantenir-se hidratat ajudarà a tenir menys sequedat en els nostres ulls.\nQuan parlem de treballs tècnics ens referim a treballs amb eines i materials que poden produir-nos talls o rascades a la còrnia. També els treballs en els que puguem rebre esquitxades, cremades, raigs infrarojos o ultraviolats… Tots aquests treballs són perillosos per als nostres ulls ja que si ens passés alguna de les coses anteriorment anomenades, podem danyar la nostra vista per sempre.\nEn aquest cas les lents de contacte seran les teves aliades, ja que ens permeten tenir un camp de visió més ampli que les ulleres i amb elles podem fer ús de les ulleres de protecció.\nLes ulleres, també són una bona opció, però l’ús de les lents normals amb regularitat pot danyar-les i les hauríem de canviar amb més freqüència.\nEsperem que aquest article t’hagi ajudat a triar la millor opció per a tu. A les nostres botigues disposem d’una gran gamma d’ulleres per triar. I si per altra banda estàs pensant en fer servir lents de contacte i és la primera vegada, no et preocupis, tenim un manual d’ús que t’ajudarà a resoldre dubtes i aprendràs a posar-te-les sense problemes.\n« Aquesta primavera renova la teva mirada!\nSaps com protegir als teus ulls a l’estiu? »


The Percy Arms Chilworth Regne Unit - Ofertes d'hotels amb els MILLORS DESCOMPTES EN LÍNIA\n75 Dorking Road, Chilworth, Chilworth, Regne Unit, GU4 8NP - Veure al mapa\n"Staff are friendly & very chatty, nothing too much trouble...."\nDissenyat tant per oci com per negoci, The Percy Arms està situat idealment a Chilworth; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nThe Percy Arms també ofereix moltes instal.lacions per enriquir la seva estada a Chilworth. Per a la comoditat i comfort dels seus clients, l'hotel ofereix Wi-Fi gratuït en totes les habitacions, magatzem d'equipatge, aparcament de cotxes, instal·lacions per a reunions i banquets , restaurant.\nGaudiu de les comoditats d'alta gama com ara calefacció, servei de despertador, escriptori, insonorització, aparell de televisió per tal de relaxar-vos després d'un cansat dia. L'hotel compta amb una llista completa de comoditats, com pesca, parc infantil, jardí. The Percy Arms és una elecció inteligents per a viatgers a Chilworth, i ofereix una estada relaxant i sense molèsties.\nTots els tipus de viatgers (254) Parelles (144) Viatgers en solitari (63) Famílies amb infants petits (12) Famílies amb infants grans (18) Grups (17)


Cita amb la Terribas 31/10/14\nAquest divendres acudim a una nova cita amb la Mònica Terribas. Comentem la compareixença d'Artur Mas per conèixer la reacció oficial a la impugnació del Govern d'Espanya al voltant del 9N.\nCita amb la Terribas 24/10/14\nCom cada divendres, tenim una "Cita amb la Terribas". La periodista triarà tres frases que hem pogut sentir al llarg de la setmana i les analitzarà des del seu punt de vista particular.\nCita amb la Terribas 10/10/14\nTenim una Cita amb la Mònica Terribas i aprofitem per parlar amb ella de l'actualitat de la setmana, la crisi de l'ebola, declaracions de Mariano Rajoy...\nCita amb la Terribas 03/10/14\nAcudim a la nostra cita setmanal amb la Mònica Terribas. La periodista triarà tres frases que hem pogut sentir al llarg de la setmana i les analitzarà en companyia de Xavi Coral.\nCita amb la Terribas 26/09/2014\nTornem a tenir una nova "Cita amb la Terribas". La Mònica Terribas, al costat de Xavi Coral, analitza tres frases que hem pogut sentir al llarg de la setmana.\nMònica Terribas a "Divendres"\nEn la seva secció del programa "Divendres", Mònica Terribas comenta les declaracions d'Oriol Junqueras sobre la possibilitat de fer una crida a la desobediència civil si finalment no s'autoritza la consulta.\nMònica Terribas s'estrena a "Divendres"\nPrimera col·laboració de Mònica Terribas al programa Divendres. Terribas, actualment realitzadora de "El Matí de Catalunya Ràdio", intervé en el progr\nama comentat, en conversa amb Xavi Coral, un parell de cites de personatges populars que han tingut lloc durant la setmana.\nPrimera col·laboració de Mònica Terribas al programa Divendres. Terribas, actualment realitzadora de "El Matí de Catalunya Ràdio", intervé en el programa comentat, en conversa amb Xavi Coral, un parell de cites de personatges populars que han tingut lloc durant la setmana.


Andorra expressa el seu condol a la República de Xile - FÒRUM.ad\nAndorra expressa el seu condol a la República de Xile\nOn: 17/09/15 19:15\nEl Ministeri d’Afers Exteriors ha expressat a la República de Xile el condol i la solidaritat del poble andorrà pel terratrèmol ocorregut a la zona central del país, que ha provocat la mort de vuit xilens i un milió d’evacuats.\nA través d’una nota verbal a l’ambaixada de la República de Xile a Madrid, el Govern ha manifestat la més profunda i sincera condolença per les víctimes i els greus danys ocasionats pel terratrèmol. En la missiva el Govern demana que s’estengui el consol al Govern i al poble xilè, i en especial als familiars de les víctimes i a la resta de damnificats pel greu sisme.\nD’altra banda, el Govern recorda als andorrans que es trobin a Xile que poden contactar amb el Ministeri d’Afers Exteriors a través del número de telèfon 324.292. Les persones que s’han posat en contacte amb el Ministeri es troben bé i des del Govern es continuarà en contacte amb ells. Al registre de viatgers no hi figurava cap andorrà a Xile.\nPrevious Post: Cèlia Vendrell representantarà al PS a la llista que es presenti a les comunals d’Escaldes\nNext Post: Primera visita oficial del nou cònsol general dels Estats Units a Andorra


SALUT, GÈNERE I DESIGUALTATS SOCIALS\nAssignatura (*) SALUT, GÈNERE I DESIGUALTATS SOCIALS Codi 18254212\nEn aquesta assignatura es pretén que l’alumnat assoleixi una visió general sobre el paper que juga el gènere i les desigualtats socials en els processos de salut-malaltia.\nA causa de l’emergència sanitària provocada per la COVID-19 poden haver-hi canvis en la docència, avaluació i calendaris del curs 2020-21. Aquests canvis s’informaran a l’espai Moodle. Per tal de garantir la seguretat de la comunitat universitària, no poden accedir a les instal·lacions de la URV les persones amb simptomatologia de COVID-19, les persones a qui s’ha diagnosticat la malaltia i no han finalitzat el període d’aïllament requerit, i les persones que conviuen o han estat en contacte durant el període que en cada moment determinin les autoritats sanitàries amb altres persones amb símptomes d’infecció respiratòria aguda (febre, tos, dificultat respiratòria, etc.). Les persones a qualsevol instal·lació o edifici de la URV han de respectar les mesures d’higiene i seguretat que es dictin en cada moment (mascareta, rentat de mans, distancia, etc…). L’estudiant s’ha de comprometre per escrit a complir aquestes dues mesures signant el document de compromís d’autoresponsabilitat creat per a tal fi que trobarà a l’espai moodle de l’assignatura.\nAquesta assignatura s'imparteix a la Seu del Baix Penedès, si un estudiant del Campus Catalunya la vol cursar, haurà de desplaçar-se a la Seu del Baix Penedès.


Comissionista Macià Alavedra | ecos.cat\nMacià Alavedra i Moner va néixer el 1934. Es diu Macià de nom de pila, en honor del president Francesc Macià, de qui el seu pare, el poeta Joan Alavedra, va ser secretari i biògraf.\nLa família: el pare, la mare –Montserrat Moner– la germana gran Maria i el mateix Macià Alavedra es van haver d’exiliar a França, travessant els Pirineus en una nit freda d’hivern arrossegant les maletes. Acabarien la nit en un camp de refugiats fins que van anar a parar primer a París, on es trobarien Ventura Gassol. Coneixeran Josep Tarradellas i finalment aniran a raure a Prada de Conflent, on compartiran exili amb Pau Casals.\nMacià Alavedra va viure-hi deu anys fins que van tornar a Barcelona. Va estudiar dret, i, en política, primer va militar en el Front Nacional de Catalunya fins que amb Trias Fargas va fundar Esquerra Democràtica de Catalunya. Elegit diputat pel Pacte Democràtic, ben aviat va formar part de Convergència Democràtica, partit amb el qual va desenvolupar els anys més importants de la seva carrera. Va ser diputat i conseller de Governació, d’Indústria i Energia i d’Economia i Finances.\nEl 1997 va deixar la política i va tornar a l’empresa privada per presidir Autopistes de Catalunya, Abertis i Ken Pharma.\nVa ser el 2009 que el van detenir arran d’un possible cas de corrupció urbanística. Garzón el va posar en presó provisional i en va sortir amb una fiança d’un milió d’euros. Gairebé 8 anys després ha arribat el judici. Avui ha declarat ser un comissionista. Cobrava un 4% de l’import de l’operació, que es repartia, segons ell ha confessat, amb l’exdiputat socialista Luigi i amb Lluís Prenafeta. Ha fet aquesta confessió a canvi de no anar a la presó.\nMacià Alavedra era un home sòlid. S’havia assegut, aquí, al nostre costat, en aquest estudi de Catalunya Ràdio, explicant per exemple com aconseguiria que el 30% de l’IRPF anés a les comunitats negociant-ho amb José María Aznar.\nSentir-li avui la confessió provoca molta decepció i tristesa. Ser un comissionista ens pot semblar que estrictament no és ser un lladre, però és evident que fer de mitjancer en l’obra pública fa pujar el preu de l’obra que paga el públic. I haver de pagar 13 milions d’euros pels diners que ha amagat a Hisenda dóna idea del frau que ha dut a terme.\nCal poder passar pàgina d’aquells temps opacs, un cop se n’hagin escrit amb lletra clara totes les planes.


maig 2020 - La Parròquia de Palau-sacosta\nVETLLA PASQUAL – 7ª Lectura (bis)\nSALM 50,12-13.14-15.18-19 (R.: 12A) R. Déu meu, creeu en mi un cor ben pur. Déu meu, creeu en mi un cor ben pur,feu renéixer en mi un esperit ferm.No em llanceu de la vostra presència,ni em prengueu el vostre esperit sant. R. Déu meu, creeu en mi un cor ben pur. Torneu-me el goig de la vostra salvació,que em sostingui…\nVETLLA PASQUAL – 7ª Lectura\nSALM RESPONSORIAL 41,3.5BCD;42,3.4 (R.: 41,2) R. Com la cérvola es deleix per l’aigua viva,també em deleixo jo per vós, Déu meu. Tot jo tinc set de Déu, del Déu que m’és vida;quan podré veure Déu cara a cara? R. Com la cérvola es deleix per l’aigua viva,també em deleixo jo per vós, Déu meu. Recordo com en altres tempsvenia amb…\nVETLLA PASQUAL – 6ª Lectura\nSALM RESPONSORIAL 18,8.9.10.11 (R.: JO 6,68B) R. Senyor, vós teniu paraules de vida eterna. És perfecta la llei del Senyor,i l’ànima hi descansa;és ferm el que el Senyor disposa,dona seny als ignorants. R. Senyor, vós teniu paraules de vida eterna. Els preceptes del Senyor són planers,omplen el cor de goig;els manaments del Senyor són transparents,il·luminen els ulls. R. Senyor, vós…\nSALM RESPONSORIAL IS 12,2.3-4BCD.5-6 (R.: 3) R. Cantant de goig sortirem a buscar l’aiguade les fonts de salvació. El Senyor és el Déu que em salva,confio, no m’espanto.D’ell em ve la força i el triomf,és ell qui m’ha salvat. R. Cantant de goig sortirem a buscar l’aiguade les fonts de salvació. Cantant de goig sortirem a buscar l’aiguade les fonts…\nFull Parroquial 31 maig 2020\nMisses dominicals per internet des de la Catedral de Girona, fins a Corpus El bisbe Francesc presideix, cada diumenge a les 11 del matí, la missa des de la Catedral de Girona. Es retransmet en directe pel canal You¬Tube del Bisbat de Girona, al qual es pot accedir a través de l’adreça www.youtube.com/bisbatgirona.Us recordem que aquestes retransmissions s’allargaran fins a…\nSuplement full 31 maig 2020\nCELEBRACIONS Avui SOLEMNITAT DEL DIUMENGE DE LA PENTECOSTA, missa a les 9 del matí. Dilluns, a les 8,40, Rosari, Mes del Sagrat Cor i a les 9 missa. Dimarts, a les 7’25, Rosari, Mes del Sagrat Cor, i a les 7’45 Missa. D’ara endavant aquest serà l’horari dels dies feiners. Dissabte, a les 20, missa dominical. PREGUEM . . .…\nVETLLA PASQUAL – 4ª Lectura\nSALM RESPONSORIAL 29,2 I 4.5-6.11 I 12A I 13B (R.: 2A) R. Amb quin goig us exalço, Senyor. Amb quin goig us exalço, Senyor!M’heu tret a flor d’aigua quan m’ofegava,i no heu permès que s’alegrin els enemics.Senyor, m’heu arrencat de la terra dels morts,quan ja m’hi enfonsava, m’heu tornat la vida. R. Amb quin goig us exalço, Senyor. Canteu al…\nVETLLA PASQUAL – 3ª Lectura\nSALM RESPONSORIAL EX 15,1-2.3-4.5-6.17-18 (R.: 1A) R. Cantem al Senyor que s´ha cobert de glòria. Cantem al Senyor per la seva gran victòria,ha tirat al mar cavalls i cavallers. R. Cantem al Senyor que s´ha cobert de glòria. Del Senyor em ve la glòria i el triomf,és ell qui m’ha salvat. És el meu Déu, i jo l’he de lloar;és…\nVETLLA PASQUAL – 2ª Lectura\nSALM RESPONSORIAL 15,5 I 8.9-10.11 (R.: 1) R. Guardeu-me, Déu meu, en vós trobo refugi. Senyor, heretat meva i calze meu,vós m’heu triat la possessió.Sempre tinc present el Senyor;amb ell a la dreta, mai no cauré. R. Guardeu-me, Déu meu, en vós trobo refugi. El meu cor se n’alegra i en faig festa tot jo,fins el meu cos reposa confiat:no…\nVETLLA PASQUAL – 1ª Lectura (bis)\nSALM 32,4-5.6-7.12-13.20 I 22 (R.: 5B) R. Senyor, la terra és plena del vostre amor. La paraula del Senyor és sincera,es manté fidel en tot el que fa;estima el dret i la justícia,la terra és plena del seu amor. R. Senyor, la terra és plena del vostre amor. La paraula del Senyor ha fet el cel,amb l’alè de la boca…


⚡ Gran ensurt: Tiroteig amb 2 policies ferits a prop d'una escola de Catalunya\nDos policies ferits en un tiroteig en ple carrer a Arenys de Mar\nEls fets han tingut lloc molt a prop de l'escola Joan Maragall d'Arenys quan la Policia Local i els Mossos han arrestat un fugitiu perillós\nper Júlia Navarro dimecres, 14 d’octubre 2020 - 21:22h\nEls Mossos d'Esquarda, en col·laboració amb la Policia Local, han arrestat el fugitiu | CatalunyaDiari\nEnsurt i dels grossos a Arenys de Mar. Dos policies locals han resultat ferits lleus aquest dimecres, 14 d’octubre, a la tarda en veure’s involucrats en un tiroteig. Els agents de la Policia Local havien muntat un dispositiu conjunt amb els Mossos d’Esquadra per a poder arrestar un delinqüent molt perillós sobre el qual pesava una ordre de cerca i captura. Segons el mitjà ‘L’Agenda’, els fets han tingut lloc molt a prop de l’Escola Joan Maragall i el fugitiu, en veure’s acorralat, hauria optat per atropellar els agents.\nTot i això, els policies han pogut aturar el fugitiu després de disparar-li a les rodes del seu vehicle i aquest es troba ja a disposició judicial. Els agents, a més, s’han vist forçats a fer servir la pistola taser per a immobilitzar-lo.\nPart 2 @antiradarcatala sobre el tiroteig amb un cotxe a la fuga Arenys. pic.twitter.com/exWX08JRqF\n— Ray (@RayD0N0VAN) October 14, 2020\nPel que fa als policies ferits, d’altra banda, han estat traslladats a l’Hospital de Mataró. Un dels quals presenta una ferida en una cama. Les xarxes socials s’han fet gran ressò del succés, sobretot per la proximitat d’aquest amb un centre escolar. Finalment, tot ha quedat en un ensurt.\nNou ensurt: esllavissada entre Arenys i Canet de Mar\nUna esllavissada detectada cap a tres quarts d'onze de la nit entre Arenys de Mar i Canet ha interromput la circulació de trens de la línia R1, segons ha informat Renfe. La companyia ferroviària ha indicat que el tram entre Arenys de Mar i Barcelona es podrà oferir amb el servei habitual, mentre que el que va d’Arenys de Mar a Blanes es cobrirà amb un servei alternatiu per carretera.\nÉs el segon tram afectat per un corriment de terres després que des diumenge el tram entre Sitges i Vilanova i la Geltrú de la R2 funcioni alterat per un esvoranc causat per la pluja.\nUrgent: Busquen l'Aitana, de només 20 anys, desapareguda a BCN\nMossos d'Esquadra Policia Local Maresme


CiU denuncia insults i faltes de respecte al ple | Mataró Audiovisual\nCiU denuncia insults i faltes de respecte al ple\nRedacció dc., 19/12/2018 - 15:12\nPolèmica al ple de dijous passat per la picabaralla verbal entre els regidors de diversos partits. L’agre moment es va produir a la recta final de la sessió en el moment de debatre la proposta de resolució presentada per la CUP i ICV-EUiA, amb el suport de ERC-MES, VoleMataró i la regidora no adscrita Sarai Martínez sobre el dret del vot per a tothom. Després de llegir el text de la propostes la regidora de Plataforma per Catalunya, Mònica Lora, va utilitzar el seu torn per acusar els signants de la proposta de fer “clientelisme polític”, de buscar rèdits electorals acusant el seu partit de ser “xenòfob i racista” per acabar titllant-los de totalitaris i terroristes. Discurs al que s’hi va sumar el portaveu del PP, José Manuel López que va acabar posant sobre la taula a la banda terrorista ETA i el segrest d’Ortega Lara. Tant la regidora Isabel Martínez de CiU, com Carme Polvillo de la CUP es van donar per al•ludides a les paraules de la regidora de Plataforma i li van respondre iniciant-se aquí una discussió en la que Mònica Lora anava aixecant el to de veu, fent cas omís a les peticions de l’alcalde, David Bote, que li insistia que no tenia torn de paraula i no podia intervenir. Una situació aquesta que ha portat al grup municipal de CiU a exigir a l’alcalde que no permeti aquestes situacions al ple.\nMalgrat la tensió i el to de veu que havia anat adquirint el debat, cada vegada més tens, el portaveu d’ERC-MES, Francesc Teixidó, va intentar rebaixar aquesta tensió, com també ho va fer la regidora de Participació i Ciutadania, Marisa Merchán. Però lluny d’acabar-se la discussió aquesta es va mantenir fins a la votació del punt. Moment en el que els cinc regidors de Convergència i Unió van abandonar el ple perquè, diu Fernández, no volien ser còmplices d’un debat que no hauria d’haver arribat a aquell punt.\nCiU també ha demanat a l’alcalde que tingui en compte les formacions polítiques del consistori a l’hora de confeccionar l’ordre del dia del Ple. Reclamació que ha fet per la retirada d’una Proposta de Resolució presentada per VoleMataró, per demanar la realització d’una consulta popular per preguntar als mataronins si prefereixen un sistema de monarquia o república.


Recursos sobre poliamor en català – Amors Plurals\nRecursos sobre poliamor en català\nSi coneixeu cap enllaç que no haguem inclòs, ens els podeu fer arribar a amorsplurals@gmail.com. Gràcies!\nPer evitar que aquest llistat es converteixi en un monogràfic de la CCMA i per estalviar-nos una feina que al cap i a la fi és força redundant, als següents llistats hi trobareu les aparicions a la CCMA fins al 2017. Les més recents, les trobareu buscant “poliamor” al seu propi buscador. Enllaç directe als resultats: http://www.ccma.cat/cercador/?items_pagina=15&profile=portalunic&text=poliamor\n(06/06/2017) Maneres de viure l’amor, al programa “La gent normal”.\n(05/07/2016) Poliamor: es pot estimar a més d’una parella? a Els Matins de TV3.\n(18/9/2013) Poliamor a Els Matins de TV3, amb Brigitte Vasallo de convidada.\n(28/12/2010) Poliamor a Cada Casa és un Món, a XipTV. Nota: necessita Flash Player instal·lat al navegador.\n(22/9/2008) Fragment de Compartir l’amor, a Entrelínies de TV3.\n(21/1/2018) III Jornades d’Amors Plurals, a Asamblea de Majaras de Ràdio Contrabanda.\nEntrevista a la Cristina i el Pere per presentar com seràn la 3a edició de les Jornades i en què consisteix una mica tot plegat.\n(3/12/2016) En viu des de les II Jornades d’Amors Plurals, a Asamblea de Majaras de Ràdio Contrabanda.\n(19/6/2016) Poliamor i relacions no-monogàmiques, a Asamblea de Majaras de Ràdio Contrabanda.\n(15/2/2016) Jornada antiromàntica a Ca la Mera, a Radioaktiva\nCol·loqui a la jornada antiromàntica celebrada a l’ateneu Ca la Mera d’Ontinyent, on es va parlar sobre la concepció de l’amor i les relacions trencant amb l’ordre cultural establert; des del poliamor i l’anarquia relacional.\nParticipen: Amors Plurals, Brot Bord, Bolleres de Poble i Merudes Ontinyent.\n(29/11/2015) Gestionar el poliamor en la societat en què vivim és molt difícil, al programa El suplement de Catalunya Ràdio, per Ricard Ustrell.\n“Hem descobert què és el poliamor, o sigui, tenir diverses relacions sentimentals simultàniament acceptades per totes les parts. N’hem parlat amb Mercè Badia, Pau Masats i Pere Picornell, membres del col·lectiu Amors Plurals, i amb Ignasi Puig Rodas, terapeuta especialitzat en sexualitats alternatives i relacions de parella no convencionals.”\n(26/6/2015) Tu, jo, tothom (Les relacions poliamoroses), al programa Mil i una nits de Catalunya Ràdio, per Maria de la Pau Janer.\n“El poliamor consisteix a establir vincles afectius i sexuals amb diverses persones alhora amb el ple consentiment de totes les persones implicades. Aquesta és la teoria, però com es porta això a la pràctica?\nHo debatem amb la sexòloga Núria Jorba, l’escriptora Roser Amills, la periodista Marta Molas i l’actor i director porno Conrad Son.”\n(26/5/2014) Vos estim a tots igual (el poliamor), al programa Mil i una nits de Catalunya Ràdio, per Maria de la Pau Janer.\n“El poliamor no és poligàmia, no és ser “swinger” ni és tenir una parella oberta.\nEl poliamor és estimar, tenir relacions sexuals i establir vincles afectius estables amb més d’una persona i amb el coneixement i consentiment de totes les persones implicades. Amb honestedat i amb màxima comunicació.\nAvui expliquem com és aquesta “forma d’organització sentimental” amb David Mallofré, activista del col·lectiu poliamorós de Catalunya, la psicòloga i sexòloga Helena Àngel, el testimoni d’en Michele i de la Maria, que viuen diferents realitats poliamoroses, i els nostres col·laboradors habituals Adolf Tobeña i Roser Amills.”\n(9/4/2014) Debat: el poliamor al programa Bits de Ràdio d’Onda Cero Catalunya, amb Carles Lamelo.\n(24/9/2013) El poliamor amb Brigitte Vasallo, al programa Matí a 4 bandes de RTVE.\n“Carme Sànchez i el poliamor amb BRIGITTE VASALLO, activista de les relacions sexo-afectives alternatives. Amb la Gemma Torelló vins i caves catalans i amb Anna R. Alós parlem dels arrossos. Acabem amb el Pipo Serrano i la realitat paral·lela.”\n(11/1/2013) Parelles obertes, al programa El Mirall de Catalunya Ràdio.\n“Heu decidit amb la vostra parella que teniu via lliure per tenir altres relacions? Ho tireu endavant? Compartiu espais per poder fer-ho o, per contra, heu pactat no saber-ho? Vau començar com a parella oberta o això ha estat una alternativa a una parella que necessitava una empenta? Ho vau provar i no us va funcionar? De tot plegat en parlem amb el terapeuta sexual Pere Font, Director de l’Institut de la Sexualitat i la Parella; amb en Jordi, responsable de la Masia, el club “swinger” de la Catalunya central; amb l’Antoni, que amb la seva parella, visita clubs d’intercanvi de parelles, amb en David, qui participa a Poliamor Catalunya, i amb tots els que d’una manera o altra teniu una parella oberta i ens ho vulgueu explicar.”\n(20/1/2010) El Poliamor, al programa L’ofici de viure de Catalunya Ràdio.\n(11/6/2008) El Poliamor, a El Matí de Catalunya Ràdio.\nHi fan la ressenya del llibre Las Virtudes del Poliamor.\n(8/6/2008) El Poliamor a El Georeportatge, de Catalunya Ràdio.\nPremsa escrita i blogs\n(6/3/2016) monosexisme i monogàmia (intervenció en la taula rodona de les primeres jornades d’amors plurals), per Natàlia Climent al blog Fem Enrenou!\n(16/12/2015) L’amor després de l’amor, a El Periódico.\n(21/2/2014) L’amor lliure en la experiència personal i el seu paper en la lluita de classes, a Pikara Magazine\n(9/6/2014) Poliamor: estimar en xarxa des de la confiança i la sinceritat, a l’Ara Balears.\n(9/6/2014) Manuals per a interessats a gestionar relacions obertes, a l’Ara Balears.\n(27/10/2013) Poliamor: adéu al domini i l’exclusivitat, al diari Ara.\nVersió impresa en PDF.\n(16/8/2013) Es pot estimar més d’una persona alhora? al diari Ara.\n(7/8/2012) “Cada cop hi ha més gent que reconeix que la monogamia no li funciona”, a El bloc de l’Aitor Blanc.\n(13/6/2012) Replantejant el model dominant de relacions sentimentals i sexuals, a Directa.\n(9/6/2009) Poliamor: què és i què no és, per Laia Vidal a Racó Català.\nEn defensa d’Afrodita, contra la cultura de la monogàmia (diverses autores).\nDiverses publicacions obertes a Brot Bord.


L'origen dels escacs moderns prové de la València del segle XV\nLa Veu del País Valencià 17-Nov-2014\nDilluns, 17 de novembre a les 17:00h Cultura\nEl film, ‘La Dama dels escacs' recorre el naixement de la figura de la Reina a partir de la investigació sobre el primer tractat modern d'aquest joc, escrit l'any 1495 pel valencià Francesc Vicent\nEl poema Escacs d'Amor'(escrit pels valencians Francesc de Castellví, Narcís Vinyoles i Bernat Fenollar l'any 1475) serveix de punt de partida per al llargmetratge documental 'La dama dels escacs', dirigit per Agustí Mezquida.\nFoto: Jose Soler / ACN\nJosé Soler / ACN / València\nEl film, que s'estrena aquest divendres, s'ha presentat a València i situa l'origen dels escacs moderns a la ciutat, a partir d'aquest poema i del Llibre dels jochs partits dels schacs en nombre de 100', escrit l'any 1495 per Francesc Vicent. La recerca d'aquest primer tractat dels escacs moderns, del qual no se'n conserva actualment cap exemplar, centra bona part de la història amb testimonis que justifiquen el naixement dels escacs moderns a la València del segle XV.\nEl documental es basa en l'obra Darrere de l'incunable perdut, escrita l'any 2011 per José Antonio Garzón, que sosté la tesi del naixement modern dels escacs a València, en contra de la tesi més habitual d'altres historiadors dels escacs, que sostenen que el primer llibre dels escacs moderns va ser el de Luis Ramírez de Lucena de 1497.\nEn aquest llibre es documenta que els primers moviments de la dama van nàixer a la ciutat, en substitució del Visir àrab, i n'establiren tot un conjunt de noves regles, transformant radicalment l'antic joc, amb 7 segles d'història, en els escacs moderns que han arribat fins els nostres dies. En aquella època, la ciutat de València vivia el moment de màxima esplendor cultural i econòmica de la seua història.\n'La Dama dels escacs' ha estat presentat aquest dilluns a València en roda de premsa en la qual el seu director, Agustí Mezquida, ha explicat que el llibre de José Antonio Garzón ha tingut un pes molt important en la construcció d'aquesta història. Com el llibre, el documental també estableix una recerca de l'obra de Francesc Vicent, que situa el naixement modern del joc.\nMezquida ha remarcat que "no és casual" que la dama dels escacs apareguera a València al segle XV, donada la seua importància a l'Europa del moment. El director ha explicat que la cinta compta amb nombrosos experts internacionals que donen suport a la teoria de l'origen valencià dels escacs moderns.\nA la roda de premsa, l'autor de Darrere de l'incunable perdut, José Antonio Garzón, s'ha mostrat satisfet per com ha tractat Mezquida el seu llibre. Garzón ha assenyalat que sovint el cinema s'acosta poc als escacs i que aquest documental "resseteja molt bé la història per qui no la conega" amb "una transversalitat" de testimonis.\nEl director Agustí Mezquida durant la presentació del documental 'La dama dels escacs' aquest dilluns a València\nCap sala valenciana estrenarà el film aquest divendres\n'La dama dels escacs' s'estrena aquest divendres a dues úniques sales comercials a l'estat espanyol, a Madrid i Barcelona. Aquesta circumstància no ha passat de llarg durant la presentació del documental. El director Agustí Mezquida ha explicat que manté l'esperança que puga ser vista a la ciutat que protagonitza part del documental.\nEl llargmetratge compta amb sis còpies i la distribuïdora l'ha posat a disposició de les sales d'arreu de l'Estat, ha afegit. Mezquida ha explicat que el documental "es un gènere difícil de veure en sales comercials" i que el gènere documental històric no es troba gaire de moda en l'actualitat, a excepció de la Segona Guerra Mundial.\n'La Dama dels escacs' arriba a les pantalles comercials després de huit anys de procés i 300.000 euros de pressupost. La cinta ha comptat amb la col·laboració de la Generalitat Valenciana, CulturArts -IVAC, el Ministeri d'Educació, Cultura i Esports; la participació del Grup Ràdio Televisió Valenciana, i el suport de la Diputació de València, de l'Ajuntament de València i d'Audiovisual SGR.


Apartment Dijver Bruges Bèlgica - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment DijverApartamentEekhoutstraat 1, Centre, Bruges, Bèlgica, 8000 - Veure al mapaExcepcional9,4Basada en48comentarisApartment DijverVeure més fotos"Excellent location, main canal around the corner, main squar..."SmokeyUnited KingdomVeure més fotosVeure totes les 28 fotos\nDissenyat tant per oci com per negoci, Apartment Dijver està situat idealment a City Center; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Apartment Dijver també ofereix moltes instal.lacions per enriquir la seva estada a Bruges. Per anomenar algunes de les comoditats de l'hotel, hi ha habitació familiar. Gaudiu de les comoditats d'alta gama com ara calefacció, aparell de televisió LCD/pantalla de plasma, TV satèl•lit/cable, reproductor de DVD/CD, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Bruges, faci de Apartment Dijver la vostra llar.\nCal que informeu el Apartment Dijver de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Inici > Crònica > Principals activitats acadèmiques\nEl DTIC celebra la setena escola d'estiu Barcelona, Cognició, Cervell i Tecnologia\nOrganitzada per la Xarxa de Ciència Convergent de Biomimètica i Neurologia i amb el suport del 7è. Programa Marc de la Unió Europea, va tenir lloc de l'1 al 12 de setembre del 2014 al campus del Poblenou, coordinat per Paul Verschure, director del grup de recerca Synthetic Perceptive, Emotive and Cognitive Systems (SPECS).\nEl Curs d'Introducció a la Universitat dóna la benvinguda als estudiants de primer\nDurant la segona quinzena del mes de setembre del 2014 les diferents facultats de la UPF van portar a terme el Curs d'Introducció a la Universitat, amb l'objectiu de facilitar el procés d'incorporació i adaptació dels alumnes.\nLa UPF acull una conferència ICREA sobre l'origen de la lògica\nInvestigadors del Centre de Cognició i Cervell de la UPF i del Departament de Psicologia de la Universitat de Harvard van organitzar aquesta trobada internacional, que va tenir lloc del 14 al 16 de setembre del 2014 en diferents espais de la Universitat.\nUn programa d'activitats orienta els estudiants estrangers que acull la Universitat\nLa UPF va organitzar entre el 15 i el 23 de setembre del 2014 diverses activitats adreçades als estudiants estrangers que iniciaven la seva estada a la UPF durant el curs 2014-2015.\nDaniele Quercia inaugura el cicle de seminaris al DTIC\nAquest membre de Yahoo! Research va impartir una sessió el 25 de setembre del 2014 al Departament de Tecnologies de la Informació i les Comunicacions al campus del Poblenou, en la qual va presentar el seu projecte tecnològic, un joc web anomenat urbangems.org.\nLa UPF acull un seminari sobre les perspectives de creixement econòmic a Espanya i a Portugal\nExperts en economia es van reunir el 29 de setembre del 2014 al campus de la Ciutadella en una trobada organitzada per la Lliga Europea de Cooperació Econòmica per tal de debatre les mesures que permetin una recuperació total dels dos països.\nPresentació de l'IULA-UPF Centre de Competències CLARIN\nAquest centre de la Universitat, col·laborador de la infraestructura de recerca europea per a les humanitats i les ciències socials CLARIN, es va presentar en el marc del projecte "Big Bang Data", en una sessió celebrada el 2 d'octubre del 2014 al CCCB, centre impulsor de la iniciativa.\nLa UPF posa en marxa un nou curs del projecte Akademia\nEl projecte, que pretén fomentar la innovació i l'emprenedoria entre els joves universitaris, es va presentar el 9 d'octubre del 2014 a la sala de graus Albert Calsamiglia del campus de la Ciutadella.\nQuatre experts internacionals analitzen els darrers avenços en metodologia d'enquestes\nEl centre de recerca Research and Expertise Centre for Survey Methodology del Departament de Ciències Polítiques i Socials va organitzar el seminari Highlights in Survey Research, en el marc de l'Enquesta Social Europea, que va transcórrer el 10 d'octubre del 2014 al campus de la Ciutadella.\nQuina relació hi ha entre la música i el nacionalisme?\nEl Grup de Recerca en Estats, Nacions i Sobiranies de l'Institut Universitari d'Història Jaume Vicens i Vives va organitzar els dies 14 i 15 d'octubre del 2014 al campus de la Ciutadella unes jornades amb l'objectiu de debatre al voltant de l'estudi polític, historiogràfic i social de la música.\nL'homenatge a Octavio Paz recull el caràcter reflexiu i crític del poeta\nLa taula rodona "Octavio Paz, una passió crítica" va estar organitzada per l'Institut Universitari de Cultura, en un acte celebrat el 21 d'octubre del 2014 al campus de la Ciutadella, en el marc de la commemoració del centenari del naixement de l'escriptor mexicà.\nEl GRITIM organitza un seminari en el marc del projecte INTERACT\n"The Role of Countries of Origin in Migrant Integration in the EU. Integration as a Three-Way Process", centrat en la integració dels immigrants en els estats membres de la UE, es va dur a terme els dies 23 i 24 d'octubre del 2014, a cavall entre la Direcció General per a la Immigració de la Generalitat de Catalunya i el campus de la Ciutadella.\nUn col·loqui internacional segueix les pistes de la màgia a l'Egipte grecoromà\nL'Institut Universitari de Cultura va organitzar els dies 23 i 24 d'octubre del 2014 un simposi sobre els papirs màgics grecs, que va transcórrer a l'auditori de l'edifici Mercè Rodoreda del campus de la Ciutadella.\nUn seminari internacional calibra el pes dels nacionalismes en l'art modern\nEl campus de la Ciutadella va acollir entre el 22 i el 25 d'octubre del 2014 part d'aquest seminari, organitzat pel grup de recerca ACAF/ART de la UB, sota el títol "Identitat, poder i representació: els nacionalismes en l'art", amb la participació de professors del Departament d'Humanitats de la UPF.\nLa UPF acull la conferència europea del "Forum on Education Abroad"\nAdministradors dels programes d'ensenyament a l'estranger d'arreu del món es van replantejar, del 23 al 25 d'octubre del 2014 al campus de la Ciutadella, els reptes i les oportunitats que han d'afrontar les institucions europees com a receptores d'estudiants universitaris nord-americans.\nÉs possible un periodisme de codi lliure?\nEl grup de recerca DigiDoc del Departament de Comunicació va organitzar el 5 de novembre del 2014 al campus del Poblenou un seminari en què es va parlar sobre la influència d'Internet i dels moviments socials en les noves responsabilitats del periodisme.\nJosep M. Àlvarez analitza les relacions laborals als segles XX i XXI\nEl secretari general d'UGT-Catalunya va ser el ponent principal d'un seminari organitzat pel Grup de Recerca en Dret del Treball i de la Seguretat Social (GREDTiSS), que es va celebrar el 12 de novembre del 2014 al campus de la Ciutadella.\nA la recerca d'un marc legal que s'adapti al nou negoci periodístic\nEl Grup de Recerca en Documentació Digital i Comunicació Interactiva (DigiDoc) del Departament de Comunicació de la UPF va organitzar el seminari Copyright and News Reporting: Towards New Business Models and Legal Regulation, que va tenir lloc el 14 de novembre del 2014 al campus del Poblenou.\nEl Monoteisme Condueix a la Violència?\nAquest és el títol del seminari que va impartir Jan Assmann, catedràtic emèrit d'Egiptologia de la Universitat de Heidelberg, centrat en el seu darrer llibre. L'acte, organitzat per l'Institut Universitari de Cultura (IUC) i la Facultat d'Humanitats, va tenir lloc el 19 de novembre del 2014.\nConversa sobre les identitats sexuals a la Xina contemporània\nCoorganitzat pel màster en Estudis Xinesos, van participar en l'acte la sexòloga Li Yinhe i el cineasta Cui Zi'en, moderats per Manel Ollé, professor del Departament d'Humanitats i coordinador del màster. Va tenir lloc el 21 de novembre del 2014 al CCCB.\n25 anys de la caiguda del mur de Berlín. Una nova oportunitat per a Europa?\nAquesta és la principal pregunta que va respondre el simposi internacional organitzat conjuntament per l'Institut Universitari d'Història Jaume Vicens i Vives i el Cercle d'Economia de Barcelona, i que va tenir lloc entre el 19 i el 21 de novembre del 2014, a cavall de les dues institucions.\nTercer simposi del Departament de Ciències Experimentals i de la Salut\nVa tenir lloc el 26 de novembre del 2014 al PRBB i va aplegar els principals investigadors internacionals en l'àmbit de la genètica i les neurociències.\nPrimera jornada d'optimització de cerques en línia i comunicació\nEs va emmarcar en el cicle Jornades d'Audiències Actives i Cibermitjans, que va tenir lloc el 28 de novembre del 2014 al campus del Poblenou, organitzada pel Grup de Recerca en Documentació Digital i Comunicació Interactiva (DigiDoc) del Departament de Comunicació.\nUn workshop analitza les relacions entre la ciència i el règim franquista\nOrganitzat pel Seminari d'Història de la Ciència del Departament d'Humanitats, amb motiu del 75è. aniversari de la creació del CSIC, va tenir lloc els dies 27 i 28 de novembre del 2014 a l'auditori de l'edifici Mercè Rodoreda.\nEl Grup de Recerca en Tecnologies Interactives (GTI), conjuntament amb el programa Cibernàrium de l'Ajuntament de Barcelona, van organitzar els dies 11 i 12 de desembre del 2014 una jornada centrada en aquest àmbit, que va tenir lloc a l'auditori i a les sales del Cibernàrium.\nEls estudiants de Medicina organitzen una xerrada per conscienciar sobre les malalties cardíaques\nEl Dr. Brugada, cardiòleg especialista en la mort sobtada, va ser l'encarregat d'oferir, el 19 de gener del 2015 al campus del Mar, aquesta conferència per recaptar fons per a la Marató de TV3 i també per recordar la importància de la investigació.\nJavier Solana presenta el llibre pòstum de Xavier Batalla al campus del Poblenou\nL'antic ministre d'Afers Exteriors va protagonitzar el 30 de gener del 2015 una conversa sobre actualitat internacional, conduïda per Rafael Jorba i Laura Batalla, que va servir per presentar El món és una idea, de Xavier Batalla.\nLa literatura nord-americana, a debat en la primera activitat d'Àgora Lliure-UPF\nEls professors Albert Garcia i Miquel Berga van participar el 5 de febrer del 2015 en una taula rodona sobre literatura nord-americana, en el marc del primer acte de l'espai col·laboratiu creat pel Teatre Lliure i la UPF, que va tenir lloc al Teatre Lliure de Gràcia.\nEl Dr. Valentí Fuster aborda la interrelació entre el cervell i el cor\nEl cardiòleg va destacar la importància de motivar la societat per tal que es cuidi i canviï el seu estil de vida. La seva ponència va inaugurar, el 6 de febrer del 2014, el cicle de conferències científiques commemoratives del centenari de l'Hospital del Mar.\nConferència de Donna Jo Napoli al campus del Poblenou\nA la xerrada "The right to language: Why all deaf children should be taught a sign language", coorganitzada el 12 de febrer del 2015 pel Laboratori de Llengua de Signes Catalana (LSCLab) de la UPF, l'experta va destacar la importància de la llengua de signes per al desenvolupament dels nens sords.\nLa Jornada Ernest Lluch aprofundeix en les desigualtats socials\nEl debat va celebrar la seva 10a. edició el 19 de febrer del 2015 al campus de la Ciutadella, coorganitzat per la Facultat de Ciències Polítiques i de l'Adminsitració i la Fundació Ernest Lluch, i va incloure una conferència a càrrec del professor Joan Benach (UPF) i una taula rodona amb experts en desigualtat social des de diverses vessants.\nEls drets laborals, eix de les XXVI Jornades Catalanes de Dret Social\nEl campus de la Ciutadella va acollir els dies 19 i 20 de febrer del 2015 aquesta trobada anual d'experts en dret del treball i de la seguretat social de Catalunya.\nLa UPF acull el congrés Diálogos Judiciales en el Sistema Interamericano de Garantía de Derechos Humanos\nLa trobada va tenir lloc del 25 al 27 de febrer del 2015 al campus de la Ciutadella, organitzada pel Departament de Dret, conjuntament amb la Suprema Cort de Justícia de la Nació de Mèxic i la Cort Interamericana de Drets Humans.\nTransmissió de la memòria i compromís polític de la joventut a Catalunya\nVa ser el títol de la jornada emmarcada en el projecte europeu Myplace, que va organitzar el Departament de Ciències Polítiques i Socials i la Fundació Congrés de Cultura Catalana el 27 de febrer del 2015 al campus de la Ciutadella.\nEl campus del Poblenou acull el WebRTC Barcelona meetup\nExperts d'arreu del món es van citar el 4 de març del 2015 al campus del Poblenou per compartir les últimes novetats en comunicació en temps real via web en un esdeveniment organitzat en paral·lel al Mobile World Congress de Barcelona.\nJornades sobre la gestació de la cultura política del catalanisme\n"Catalanisme, regionalisme i federalisme. A redós de l'establiment del centenari de la Mancomunitat" va ser el títol de les jornades organitzades el 9 i 10 de març del 2015 per l'Institut Universitari d'Història Jaume Vicens i Vives, que es van repartir entre el campus de la Ciutadella de la UPF i la biblioteca Arús.\nIII Simposi Internacional del FIESOLE Group\nOrganitzat els dies 12 i 13 de març del 2015 al campus de la Ciutadella pel Centre per la Qualitat i la Innovació Docent (CQUID) i per la vicerectora de Docència i Ordenació Acadèmica, es va centrar en la formació dels professors i el multilingüisme.\nJornada sobre el mercat de treball dels joves\nJosé García Montalvo, catedràtic del Departament d'Economia i Empresa, va organitzar la jornada "És la Gran Recessió espanyola com les crisis anteriors?: mercat de treball dels joves i sobrequalificació", que va tenir lloc el 16 de març del 2015 al campus de la Ciutadella.\nL'empoderament del ciutadà i el rol dels moviments socials centren els Debats UPFMón\nMuriel Casals, Ada Colau, Itziar González i Carles Ramió van debatre sobre la participació ciutadana i les noves formes de fer política, en el decurs d'un acte celebrat el 19 de març del 2015 a l'auditori del campus de la Ciutadella, organitzat pel Consell Social de la UPF.\nConferència del filòsof Gianni Vattimo a l'IUC\nConvidat per l'Institut Universitari de Cultura (IUC), el prestigiós filòsof va pronunciar la conferència "Religió i emancipació" el 19 de març del 2015 a l'auditori de l'edifici Mercè Rodoreda del campus de la Ciutadella.\nDoctoral Student Workshop, una mostra dels avenços més recents en TIC\nEs va celebrar el 20 de març del 2015 al campus del Poblenou, en un acte obert al públic i organitzat pel Departament de Tecnologies de la Informació i les Comunicacions, que va aplegar prop de cinquanta projectes de recerca.\nEstudiants europeus es reuneixen per treballar en un taller internacional de periodisme integrat\nLa Facultat de Comunicació va organitzar del 23 al 27 de març del 2015 al campus del Poblenou el "Multimedia and Integrated Journalism International Week", un conjunt de tallers i d'activitats al voltant del periodisme integrat.\nUna recerca analitza les claus de la campanya electoral del 2012 al Parlament de Catalunya\nEl llibre Del carrer a les urnes: el dret a decidir, en campanya, editat pel grup de recerca UNICA del Departament de Comunicació, es va presentar el 16 d'abril del 2015 al campus de la Ciutadella, amb la participació dels periodistes Rafael Nadal (La Vanguardia) i David Miró (Ara).\nJavier Cercas parla de la influència que un western ha tingut en la seva obra literària\nEl 21 d'abril del 2015 l'escriptor va inaugurar el cicle "Escola de mestres", organitzat pels estudis de Comunicació Audiovisual, en el qual va parlar del film L'home que va matar Liberty Valance, dirigit per John Ford, que ha determinat decisivament la seva trajectòria.\nUna taula rodona tracta la legalització de la prostitució\n"De la ignomínia a la normalització. La legalització del treball sexual a debat" va tenir lloc el 21 d'abril del 2015, al campus de la Ciutadella, organitzada per la Facultat de Dret.\nUcraïna, més enllà del blanc i del negre\nEl campus de la Ciutadella va acollir el 29 d'abril del 2015 una conferència en què es va analitzar tot el que ha succeït a Ucraïna en aquest últim any, sota l'organització de l'Institut Universitari de Cultura (IUC), el Seminari d'Estudis Eslaus i l'Institut Universitari d'Història Jaume Vicens i Vives.\nRoger Coma, Laura Bosch i Àlex Mañas, professors d'excepció a Biologia Humana\nEls dos actors i el guionista i director de teatre van apropar-se els dies 30 d'abril i 4 de maig del 2015 al campus del Mar per ajudar els estudiants de quart curs del grau en Biologia Humana a l'hora de fer presentacions orals amb èxit.\nEls reptes de la governança global en el món de l'esport, a debat\nEl congrés Sport and Global Governance Conference, organitzat per l'Àrea de Filosofia del Dret, juntament amb l'Associació Espanyola de Filosofia de l'Esport, va tenir lloc els dies 4 i 5 de maig del 2015 al campus de la Ciutadella.\nDel 4 al 6 de maig del 2015 l'auditori del campus del Poblenou va acollir el congrés FEAST Barcelona 2015, que va tenir per objectiu defensar el compromís amb la recerca lingüística.\nUn workshop avalua l'impacte dels programes d'energia nuclear en el progrés social\n"Estudi comparatiu de programes d'energia nuclear des de la dècada de 1940 fins a la dècada de 1970", organitzat pel Grup de Recerca en Estudis d'Història de la Ciència, va tenir lloc els dies 7 i 8 de maig del 2015 al campus de la Ciutadella.\nL'Institut Universitari d'Història Jaume Vicens i Vives i la Casa de Velázquez debaten sobre aspectes metodològics en la recerca\nLa jornada, celebrada el 25 de maig del 2015, va incloure la participació de deu doctorands d'ambdues institucions vinculats a diferents disciplines humanístiques.\nEmilio Lledó imparteix una conferència al campus del Mar\nEl prestigiós filòsof, guanyador del premi Princesa d'Astúries de Comunicació i Humanitats 2015, va pronunciar el 26 de maig del 2015 la xerrada "Una filosofía del cuerpo", en el marc d'un acte organitzat per l'Associació Quirúrgica Gimbernat, formada per estudiants de Medicina (UPF-UAB).\nEl congrés ICRA 2015 presenta els darrers avenços en l'anàlisi i la gestió del risc\nLa trobada, en què van participar prop de 200 investigadors pertanyents a àmbits tan diversos com la salut, l'enginyeria o les finances, va tenir lloc del 26 al 29 de maig del 2015, repartida entre el CosmoCaixa i el campus de la Ciutadella de la UPF.\nJoan Rabascall reflexiona sobre el paisatge a l'IUC\nAquest artista polifacètic va impartir la xerrada "Costa Brava, 30 anys" el 2 de juny del 2015 al campus de la Ciutadella, en el marc del màster en Estudis Comparatius d'Art, Literatura i Pensament.\nL'Associació d'Amics de la Biblioteca Mystica et Philosophica Alois M. Haas i l'Institut Universitari de Cultura (IUC) van ser els organitzadors de les jornades, que els dies 4 i 5 de juny del 2015 van analitzar la presència d'aquest ésser diví en la teologia, la filosofia política, la literatura i les arts.\nVa tenir lloc el 5 de juny del 2015 al campus del Poblenou, coincidint amb el Dia Mundial del Medi Ambient, amb la participació del professor Jorge Riechmann, filòsof, poeta i ecologista, i la intervenció d'investigadors de l'àmbit del medi ambient i la sostenibilitat en relació amb la política, el dret o l'economia.\nEl cinema català revisa el seu estat de forma a Europa\nAmb motiu de la presentació de l'estudi de l'economista Carles José i Solsona, l'Observatori de la Producció Audiovisual va organitzar un acte el 10 de juny del 2015 al campus del Poblenou per debatre sobre la promoció i la distribució del cinema català.\nEl Grup de Recerca en Periodisme repassa el paper de la premsa diària durant la Transició\nL'acte, celebrat l'11 de juny del 2015 al campus del Poblenou, va incloure les ponències de tres destacats polítics de la Transició: Raimon Obiols, Ramón Tamames i Jorge Verstrynge, i va significar el segon i últim panell d'experts planificat dins del projecte de recerca PreTrans.\nExperts en la reinserció i en el dret a l'oblit debaten sobre els efectes dels antecedents penals en l'entorn laboral\nEl Grup de Recerca en Criminologia i Sistema Penal va organitzar el 12 de juny del 2015 al campus de la Ciutadella el seminari Impact of Criminal Records & Reentry in the Labor Market, en el marc del programa RecerCaixa 2013.\nUna experiència de cos sencer convida a dissenyar interacció amb el propi cos\nEl taller, organitzat pel Grup de Recerca en Cognitive Media Technologies del Departament de Tecnologies de la Informació i les Comunicacions, va tenir lloc el 12 de juny del 2015 al campus del Poblenou, en el marc de la Setmana de Disseny Barcelona 2015.\nUna jornada valora les conseqüències de la irrupció dels fons d'inversió en el món del futbol\nL'Àrea de Filosofia del Dret i el Grup de Recerca en Dret del Treball i de la Seguretat Social (GREDTiSS) de la UPF van organitzar el 15 de juny del 2015 al campus de la Ciutadella la Jornada sobre els Fons d'Inversió en el Futbol: Futbolistes de Propietat Privada?.\nJohn Chowning, visionari en el camp de la creació musical, visita la UPF\nEl pare de la síntesi de la freqüència modulada, pioner de la música a través de l'ordinador, va impartir la conferència "Composing music from the inside-out" el 15 de juny del 2015 a l'auditori del campus del Poblenou, en el marc del Festival Sónar+D, en què va participar el Grup de Recerca en Tecnologia Musical (GTI).\nQuins són els reptes del periodisme del futur?\nEl consorci Integrated Journalism in Europe, liderat per la UPF, va organitzar el congrés Shaping the Future of News Media, que va tenir lloc del 17 al 19 de juny del 2015 al campus del Poblenou.\nEl Campus Júnior acosta els estudiants de secundària a la Universitat\nDurant els mesos d'estiu del 2015 van tenir lloc una dotzena de cursos, centrats en diverses disciplines acadèmiques impartides a la UPF, i que van posar l'accent en la seva part pràctica, experimental i lúdica.\nLes resistències als antibiòtics centren la Jornada de Medicina i Biomedicina Integrada 2015\nL'acte del passat 12 de juny va servir perquè els estudiants dels graus en Medicina i en Biologia Humana de la UPF presentessin els treballs realitzats en el marc de l'assignatura Medicina i Biomedicina Integrada III.\nLes jornades del projecte europeu SOPHIE reflexionen sobre els efectes de les polítiques socials a la salut\nVan tenir lloc entre l'1 i el 3 de juliol al campus de la Ciutadella, amb temes com les condicions d'ocupació, l'austeritat i les polítiques d'igualtat com a determinants de les desigualtats de salut a Europa.\nLa innovació i l'esperit empresarial són els nous pilars de l'educació del periodisme\nMalgrat les diferències culturals i tradicionals, les universitats europees poden beneficiar-se mútuament de l'adaptació de l'ensenyament del periodisme a les noves tecnologies. Aquest va ser el resultat global de tres dies intensos de debat, en el marc de la conferència Shaping the Future of News Media, celebrada a la UPF.\nUn seminari impulsarà l'educació per al desenvolupament en els estudis de grau\nCoorganitzat per la Fundació Autònoma Solidària i UPF Solidària, va reunir el 9 de juliol al campus de la Ciutadella una quarantena de professionals procedents de diverses universitats publiques catalanes, institucions i entitats del tercer sector, per debatre sobre com construir una universitat crítica i compromesa.\nLes universitats catalanes posen en comú les seves experiències d'aprenentatge servei\nEl campus de la Ciutadella de la UPF va acollir el 16 de juliol una trobada amb l'objectiu d'establir un espai d'intercanvi i de reflexió interuniversitari al voltant d'aquesta metodologia educativa innovadora.\nLa UPF acull la 27a. edició de l'Escola Europea d'Estiu en Lògica, Llenguatge i Informació 2015\nDel 3 al 14 d'agost es van aplegar més de 400 experts en lògica, lingüística, informàtica i filosofia del llenguatge al campus del Poblenou. L'escola va ser organitzada per Lousie McNally, coordinadora del Grup de Recerca en Lingüística Formal del Departament de Traducció i Ciències del Llenguatge.


Visor del patrimoni del Solsonès\nVegeu tota la comarca\nLLista punts al visor\nPunts al visor\nBenvingut al servidor del patrimoni del Solsonès\nUna nova eina de gestió, turística i educativa.\nActualment estem vivint en una societat de la informació, on les plataformes digitals juguen un paper essencial en totes les activitats del ser humà.\nAquest projecte està desenvolupat de manera conjunta pel Centre de Ciència i Tecnologia Forestal de Catalunya (CTFC) i el Centre d'Estudis Lacetans (CEL).\nQue serveixi com una eina per a la gestió del territori, turística i una eina didàctica, tant per a les administracions comarcals, com per a particulars.\nLa divulgació dels valors patrimonials ha estat un dels objectius clàssics de qualsevol territori per conèixer‐lo, valorar‐lo i estimar‐lo, com a eina de gestió, d'aprenentatge, d'educació i turística.\nTradicionalment aquesta divulgació s’ha portat a terme emprant suports “físics”: Senyalització, tríptics, guies i llibres... Aquests suports, tot i ser totalment necessaris i complementaris al projecte que es planteja fer, presenten un seguit d’inconvenients: cost elevat i difícil actualització dels continguts.\nActualment però, les plataformes digitals, sobretot els dispositius mòbils ens permeten informar als visitants d’un espai natural de tots els seus valors patrimonials, d’una manera interactiva, econòmica, fàcilment actualitzable i instantània.\nIdea i programació CTFC / Sistemes informàtics


Quan puntuar ja té un regust agredolç | BonDia Diari digital d'Andorra.\nLa nova era de la selecció absoluta va deixar 4 punts en sis partits de la UEFA Nations League i l’Estadi Nacional intractable: no hi ha guanyat ni Geòrgia –campiona de grup–, Kazakhstan i Letònia. Ara puntuar ja té un regust agredolç, i a més aquesta vegada el 0 a 0 no fa el pes contra una Letònia que va jugar des del minut 37 amb 10 jugadors per l’expulsió del seu davanter, Valerijs Sabala, per dir-li en repetides ocasions a l’àrbitre turc Halil Umut Meler: “fuck off” –més o menys enviant-lo a prendre la fresca–. La selecció va perdonar els letons, va acabar amb Ilde Lima amb l’espatlla dreta sortida per una mala caiguda i amb una última ocasió, quan el partit agonitzava, de l’espigat Roberts Uldrikis que va salvar el porter José Antonio sobre la mateixa línia de gol. Abans puntuar era un premi dels grans i ahir es va convertir en un punt que deixa els jugadors amb la sensació que podien haver estat tres. Els de Koldo Alvarez de Eulate acaben últims del grup 1 de la Lliga D amb els mateixos quatre punts que Letònia i donant un avís als pròxims rivals: la selecció ja no és la ventafocs. Per guanyar el combinat andorrà s’ha de picar molta pedra, i això que molts dels jugadors internacionals disputen una competició com la lliga del país, amb un ritme que no té res a veure a la d’altres països i també d’altres internacionals juguen a primera catalana, amb l’FC Andorra, que no és ni la primera divisió ni la segona, sinó la cinquena categoria del futbol espanyol. Veure per creure...\nEls primers 10 minuts de partit van ser per a Letònia. Koldo Alvarez de Eulate va apostar per Sergio Moreno (Inter Escaldes) com a substitut del sancionat Marc Rebés –durant els entrenaments va provar amb jugadors com Emili García, Max Llovera o també Víctor Rodríguez– i va deixar a la banqueta dos titulars contra Geòrgia: els joves sub-21 Álex Martínez i Cucu. Els de Mixu Paatelainen tenien encara a la retina el partit de la primera volta a Riga, on no van sortir gens intensos. Aquesta vegada sí. Al minut 11 va arribar la primera ocasió amb un xut llunyà de l’habilidós Arturs Karasausks que va enviar a córner amb el cos Marc Vales. A partir de llavors, la selecció va començar a dominar. Semblava ben estrany veure el combinat andorrà tan a gust amb la pilota. El migcampista Sergio Moreno va tenir les idees clares i després la lluita de Cristian Martínez i Jordi Aláez al davant era constant. Al minut 15, Jordi Aláez va estar a punt de marcar, però no va arribar al segon pal després d’un refús de Sabala cap enrere. Les arribades començaven a ser constants. Una de Cristian Martínez de xut llunyà que va sortir a fora, una altra de Sergio Moreno que va aturar Vanins i una de Marc Vales després d’una deixada de Kiki que va marxar per sobre del travesser. La selecció se sentia a gust i el seleccionador dels letons va mirar més d’una vegada el mur que hi ha darrere de la banqueta maleint els seus jugadors. Al minut 37, Valerijs Sabala va ser expulsat per vermella directa per enviar a pastar fang l’àrbitre.\nA la represa, i amb deu jugadors, als de Koldo Alvarez de Eulate els va poder l’ansietat, i després també van patir una davallada física. Els primers minuts van ser un atac i gol andorrà –qui ho anava a dir uns anys enrere?– Al minut 53, Jordi Aláez no arribava per poc a una centrada d’Ilde Lima per la dreta, i a més, Ciganiks enviava a córner. Dos minuts després, el capità Ilde Lima, totalment incombustible, va estar a punt de marcar a la sortida d’un córner, però la seva pentinada la va treure amb els peus quasi sense voler el porter Vanins. Entre els dos jugadors sumen 76 anys. En plena allau de joc andorrà, Jordi Aláez va tornar a estar a un pam del gol a centrada de Kiki. El seleccionador letó va encertar amb els canvis amb l’entrada de dos homes d’alçada com Tarasovs i després Uldrikis. El primer d’ells va enviar la pilota al travesser per la part de fora d’un cop de cap al minut 68 i el segon al minut 93, amb un altre cop de cap, que va refusar José Antonio. Ilde Lima va acabar fent de davanter coix –aquesta vegada amb l’espatlla dreta fora de lloc–. El canvi de Juli Sánchez va arribar un xic tard, ja que era dels pocs jugadors, amb la seva qualitat tècnica i experiència, que podia haver estat un malson per als letons. Ara ja els punts són agredolços i la pilota comença a estimar-nos. Beneït canvi.\nKoldo: “Aspiràvem a un millor resultat”\nLa sala de premsa del Poliesportiu d’Andorra, novament quan s’aconsegueixen bons resultats, es va omplir, i no pas de periodistes. El seleccionador Koldo Alvarez de Eulate va rebre una ovació de bona part del seu cos tècnic i també de membres de la FAF després de finalitzar la roda de premsa. Abans va lloar als seus jugadors –que també es mereixerien una ovació...–. “Per moments sí que tots aspiràvem a un millor resultat, però al final hem patit. Hem fet una bona primera part i hem pogut avançar-nos en el marcador. Estic molt content dels minuts que hem fet abans de l’expulsió de Sabala”, va assegurar el seleccionador d’Andorra, que va parlar del segon temps. “Potser sí que ens ha sobrat ansietat.”


Ajudes Habitatge | La Vall d'uixo\nPrograma d'Ajudes per a la Rehabilitació Energètica d'Edificis existents del sector Residencial (ús vivenda i hoteler)\nAmb el fi de promoure actuacions integrals que afavorisquen la millora de l'eficiència energètica i l'ús d'energies renovables en el parc d'edificis existents del sector residencial, així com complir amb l'article 4 de la Directiva 2012/27/UE, relativa a l'eficiència energètica, el Ministeri de Industria, Energia i Turisme, a través del Instituto para la Diversificación y Ahorro de la Energía (IDAE), posa en marxa un programa específic d'ajudes i finançament, dotat amb 125 milions d'euros.\nLes actuacions deuran enquadrar-se en una o més de les tipologies següents:\n1. Millora de l'eficiència energética de l'envoltant tèrmica\n2. Millora de l'eficiència energètica de les instal·lacions tèrmiques i d'il·luminació.\n3. Substitució d'energia convencional per biomassa en les instal·lacions tèrmiques.\n4. Substitució d'energia convencional per energia geotèrmica en les instal·lacions tèrmiques.\nLes actuacions objecte d'ajuda deuen millorar la qualificació energètica total de l'edifici en, almenys, 1 lletra mesurada en l'escala d'emissions de diòxid de carbó (kg CO2/m2 any), respecte a la qualificació energètica inicial de l'edifici. Esta millora de la seua qualificació energètica podrà obtindre's mitjançant la realització d'una tipologia d'actuació o una combinació de diverses.\nMés informació i sol·licituds en www.idae.es , programa PAREER.\nPla Estatal de foment del lloguer d'habitatges, la rehabilitació edificatòria, i la regeneració i renovació urbanes, 2013-2016.\nAJUDES AL LLOGUER DE VIVIENDA 2017\nLa línia d'ajudes per al pagament del lloguer permet obtenir fins al 50% del preu del lloguer, quan es complisquen amb els requisits establits en la convocatòria,\n• 40% del preu del lloguer, Pla Estatal Pròrroga anualitat 2017.\n• 10% addicional amb càrrec a la GV per a unitats de convivència que es troben\nen situacions d'especial vulnerabilitat.\nEl període màxim de l'ajuda és de 12 mesos, i es podran donar ajudes per als rebuts de lloguer des de l'1 de gener fins al 31 de desembre 2017.\nL'ajuda s'ha de demanar en el termini establit.\nORDRE 5/2017, d’11 d’abril, de la Conselleria d’Habitatge, Obres Públiques i Vertebració del Territori, per la qual s’aproven les bases reguladores del Programa d’Ajudes al Lloguer d’Habitatges.\nRESOLUCIÓ de 25 d’abril de 2017, de la Conselleria d’Habitatge, Obres Públiques i Vertebració del Territori, per la qual es convoquen per a l’exercici 2017 les ajudes del Programa d’ajudes al lloguer d’habitatge.\nAJUDES REHABILITACIÓ EDIFICATÒRIA\nORDRE 6/2017, de 21 d’abril, de la Conselleria d’Habitatge,Obres Públiques i Vertebració del Territori, per la qual s’aproven les bases reguladores del Programa de foment de la rehabilitació edificatòria.\nAJUDES IMPLANTACIÓ DE L'INFORME D'AVALUACIÓ DELS EDIFICIS\nORDRE 7/2017, de 21 d’abril, de la Conselleria d’Habitatge, Obres Públiques i Vertebració del Territori, per la qual s’aproven les bases reguladores del Programa de Suport a la Implantació de l’Informe d’Avaluació dels Edificis.\nPer a qualsevol consulta no dubteu a posar-vos en contacte amb nosaltres.\nOficina Municipal d'Habitatge de l'Ajuntament de La Vall d'Uixó\nAdreça: Avda Jaume I, nº 27 – La Vall d'Uixó\nTelèfon 964.69.01.37 i 964.69.27.93


per Redacció TOT Rubí Rubí. 14 de març de 2018 10:22\nL'Ajuntament de Rubí està treballant per tal que la ciutat disposi, a mitjans de 2019 o principis de 2020, d'un sistema de transport públic totalment gratuït i universal. Així ho han anunciat aquest dilluns l'alcaldessa, Ana María Martínez, i la regidora de l'àrea de Serveis Territorials, Maria Mas. Aquesta mesura, pionera a Catalunya, s'incorporarà al plec de clàusules del nou contracte del servei d'autobús urbà, que ara s'està redactant ─el contracte vigent finalitza el 2019─.\nL'oferta de transport públic creixerà fins a un 10% per contaminació


Cabanas Nutrition | NUTRIENTS IMPRESCINDIBLES PER CUIDAR EL TEU CABELL\n06 Nov NUTRIENTS IMPRESCINDIBLES PER CUIDAR EL TEU CABELL\nPosted at 16:07h in Sin categoría\tby\tOriolCabanas 0 Comments\nNUTRIENTS IMPRESCINDIBLES PER CUIDAR EL TEU CABELL\nAl llarg dels anys observem com, de vegades, notem una caiguda més intensa dels cabells, es queda sense brillantor o es trenca amb facilitat.\nPot ser degut a factors hormonals, genètics, mals hàbits capil·lars o estrès entre d’altres… Però hi ha un factor que no solem relacionar amb els cabells i és molt important, l’alimentació.\nTenir una dieta equilibrada i rica en antioxidants, juntament amb els nutrients imprescindibles.\nQuins són aquests nutrients?\nEl nostre pèl està compost per la proteïna de la queratina principalment i altres minerals com el magnesi, així que els nutrients necessaris per afavorir la salut del cabell són principalment les proteïnes, els aminoàcids essencials, el col·lagen, els minerals i les vitamines.\nDintre les vitamines que cal consumir les més importants per al bon estat del cabell són, sobretot, les del grup B, especialment la biotina (B8), juntament amb la vitamina C, ferro, zinc i omega 3.\nCom puc aconseguir aquests nutrients?\nVitamina C: en aquest grup destaquem fruites cítriques, com la taronja, la llimona, el kiwi o verdures com els espinacs, el bròquil o pebrot, sempre en cru. Aquesta vitamina contribueix a l’absorció del ferro i intervé en la síntesi del col·lagen, que es relaciona amb la salut del cabell.\nFerro: El ferro necessari perquè els cabells creixi fort i es pot trobar a la carn vermella, els espinacs i les verdures. Aquest mineral és fonamental per a l’oxigenació del cuir cabellut i la pigmentació dels cabells. D’altra banda, el coure, present als mariscs (sobretot en cloïsses), espinacs i les nous, és un component important per a la síntesi de la melanina dels cabells.\nOmega 3: L’àcid gras omega 3 també ajuda a augmentar la força i el gruix del cabell. A més, augmenta l’elasticitat del cabell, cosa que dóna com a resultat un cabell més bonic, gros, d’aspecte més jove i amb menys trencaments. El trobem a l’oli d’oliva, llavors, fruits secs i peix blau principalment.\nMagnesi: Activa reaccions enzimàtiques importants per a la salut del cabell. El podem trobar en fruits secs com les ametlles, llavors de lli, xocolata negra, civada…\nZinc: és essencial pel creixement dels cabells i es troba en pipes de carbassa, xocolata negra, cloïsses, carn i ametlles.\nArginina: Aminoàcid precursor de l’òxid nítric que dilata els vasos sanguinis, millorant la circulació d’oxigen i nutrients cap al cuir cabellut, com a la resta del cos. A banda de tenir molts més beneficis com augmentar el sistema immunitari. Els fruits secs, les llavors, verdures de fulla verda són una bona font.\nVitamines del grup B, especialment:\nBiotina: És una vitamina del grup B que ajuda a mantenir en bon estat els cabells, la pell i les ungles. La seva deficiència està molt relacionada amb la caiguda dels cabells. Consumeix peix, carn, soja, ous, llegums, fruita seca i cereals integrals per a una bona aportació d’aquesta vitamina.\nÀcid fòlic: Ho obtenim principalment a través d’hortalisses de fulla verda, fruites cítriques, cereals integrals i llegums.\nLlevat de cervesa: aliment estrella que aporta més vitamines del complex B, juntament amb una quantitat considerable d’aminoàcids essencials i altres minerals, com ara el fòsfor.\nDe tots els nutrients i aliments comentats: Omega 3, Arginina, Biotina i llevat de cervesa en molts casos recomanem la possibilitat de suplementar per assegurar les dosis necessàries per a la seva funció correcta, sempre sota supervisió d’un professional.


Obres d'accessibilitat al Passeig Ovidi Montllor - Alcoi23\nObres d’accessibilitat al Passeig Ovidi Montllor\nUna de les reivindicacions que es van recollir en les reunions que va fer el govern als barris de la ciutat va ser l’accés al parc del Viaducte des dels passos de vianants, on es «xocava» amb un muret, una tanca natural o graons de granit.\nL’objectiu és eliminar aquestes quatre barreres arquitectòniques, sent el termini d’execució d’un mes. Durant aquest període s’instal·laran accessos alternatius i no es tallarà el trànsit. El pressupost és de 26.972,84 euros.\nEl regidor d’Obres i Serveis, Jordi Martínez recorda que «estem actuant en els parcs i jardins de la ciutat, i en aquest cas resolem una reivindicació dels veïns i fem accessible el parc».\nRecordem que al llarg de l’any s’ha actuat als parcs i jardins de Batoi, Parterre, Cervantes i al llit del Riu.\nAnteriorDemà comença la segona fase de les obres d’Entença\nSiguienteFinaliza la VIII Edición del Campus PRAKTIKUM 2018\nCs Alcoi demana mesures per a regenerar l’economia i incentivar la natalitat


Thomas Hawk on Visual hunt\nDiversos estudis i proves científiques avancen en la interpretació de les ones cerebrals.\nEl cervell humà té uns cent mil milions de neurones. I cadascuna es pot connectar simultàniament amb deu mil més. Això ofereix una quantitat impressionant de combinacions, amb circuits que s’activen i que es desactiven, com immensos anuncis lluminosos que no paren de bellugar-se i parpellejar. Les neurones es comuniquen entre elles amb substàncies químiques anomenades neurotransmissors, però aquests sistema el què fa és generar corrents elèctrics. I això és el que es detecta amb elèctrodes. Cada pensament que tenim, cada cosa que imaginem, cada informació que processem, cada activitat que intentem fer –o que imaginem que fem- genera unes ones elèctriques diferents. Per comprendre aquesta informació ha calgut tenir sistemes d’elèctrodes per captar les ones cerebrals –aquesta és la part senzilla- i sistemes informàtics capaços de processar els diferents patrons i associar-los a idees o accions concretes.\nEls primers intents reeixits de traduir patrons d’ones cerebrals van arribar a principis del segle XXI. Com hem dit, La fRMN -resonància magnètica nuclear funcional- permet resseguir la ruta de l’oxigen en el cervell i això revela l’excitació elèctrica de les diferents zones d’aquest òrgan. És un sistema molt fi i precís, que ha permès estudiar àrees molt petites i descompondre-les en vòxels –els equivalents tridimensionals dels píxels. L’any 2001, J.V. Haxby i els seus col·legues van detectar, a l’escorça temporal ventral, patrons diferents segons si als individus se’ls mostraven cares humanes, gats, objectes o imatges sense sentit (Haxby et al., 2001). Els resultats indicaven que la representació de cares i objectes en el cervell es distribueix i es sobreposa en diverses parts d’aquesta àrea.\n«S’han descobert algoritmes que identifiquen patrons cerebrals i els associen a respostes concretes»\nAquest i molts altres estudis posteriors han permès desenvolupar algoritmes que identifiquen patrons cerebrals i els associen a respostes concretes. Poden ser coses que l’individu veu o coses que l’individu pensa. I això s’ha fet a nivells tan elementals que fins i tot s’ha parlat de la neurona de Hale Berry i de la neurona de Jennifer Aniston. Es tracta de neurones concretes, individualitzades, que en certes anàlisis que involucraven una petita quantitat de cèl·lules nervioses s’activaven quan un individu veia una imatge d’una d’aquestes actrius o fins i tot si en llegia el nom –quina actriu ho activava depenia de les preferències o dels coneixements de la persona. Però això no significa que tinguem una neurona determinada per cada persona que coneixem, sinó que l’estudi, fet amb un centenar d’elèctrodes, detectava reacció només en una neurona d’aquests grup de cent. En tot cas, això demostra la concreció a què s’ha arribat en aquests estudis.\nPerò, tornem a la pregunta: es poden llegir els pensaments? Des del 2001 s’han produït avenços molt diversos que almenys ho insinuen (Smith, 2013). L’any 2008 es va aconseguir elaborar un programa descodificador que permetia endevinar quina cara d’un conjunt de 120 rostres estava mirant un individu. És a dir, després d’analitzar els patrons cerebrals quan els voluntaris miraven els rostres, s’havia pogut crear una mena de diccionari que traduïa aquests patrons a una cara concreta. L’investigador, John Gallant, va anunciar el 2010 que també havia estat capaç d’identificar, a partir dels patrons, quin avenç publicitari d’una pel·lícula estaven veient els voluntaris de l’estudi i reproduir-lo. I afirmava que seria capaç de fer el mateix amb els somnis d’un individu (Chiang, 2010).\n«Es podrien reproduir imatges de somnis, records o coses imaginades, però cal ser prudents»\nMés recentment, un altre estudi assenyalava que s’havien pogut reconstruir rostres a partir de l’activitat cerebral (Cowen et al., 2014). Els investigadors varen seguir un mètode semblant. Varen registrar per fMRI l’activitat cerebral quan els voluntaris miraven diverses cares. Un sistema d’intel·ligència artificial aprenia a relacionar diversos patrons amb les cares. Finalment, a partir d’uns patrons, el sistema podia reconstruir les cares. La novetat raïa en què no van mesurar l’activitat, com és usual, en el còrtex visual, sinó en altres regions corticals. Segons els investigadors, això permetria reproduir imatges de somnis, records o coses imaginades i no només de coses vistes.\nCal ser prudents amb aquests experiments, primer perquè no tots estan sotmesos a la revisió per altres científics i publicats en revistes consistents i, segon, perquè es realitzen en condicions ideals per experimentar. Però alguns treballs indiquen que, si més no, s’avança en la direcció per poder escatir, a partir dels senyals cerebrals, molta més informació que no sembla. Així, l’alemany Christian Herff i el seu equip ha aconseguit endevinar a través dels senyals cerebrals en quines paraules pensaven els individus (Herff et al., 2015) Uns casquets amb elèctrodes detectaven les ones cerebrals i un sistema d’intel·ligència artificial anava aprenent com traduir un patró concret en una paraula determinada. L’individu enraonava, però el sistema no escoltava, sinó que analitzava les ones del cervell. Quan es podia triar entre un conjunt reduït de deu paraules, el sistema n’encertava una mitjana del 75%. Si n’hi havia cent, el percentatge era del 40%. I si el que s’intentava determinar era el fon, la unitat bàsica del so, l’encert era del 50%. El sistema s’ha anomenat Brain-to-text.\n«S’obre la porta a fer audibles frases només pensades»\nJa el 2012 un equip de la Universitat de Berkeley a Califòrnia havia aconseguit reconstruir el discurs d’una persona després d’enregistrar i analitzar l’activitat cerebral produïda en escoltar algunes frases. L’activitat cerebral és la mateixa quan escoltem una frase que quan la pensem. Per això, l’experiment obria la porta a que persones sense capacitat de comunicar-se poguessin construir frases audibles simplement pensant-les. A partir de les ones, un sistema informàtic determinava les paraules i un sintetitzador de veu la produïa. Això no significa que la telepatia estigui a prop i que només pensant puguem comunicar-nos amb algú altre, perquè el llenguatge no consisteix només en associar paraules, sinó que implica entonació i ritme i èmfasis. Però obre unes expectatives extraordinàries.\nlovelornpoets on VisualHunt.com\nDe`la mateixa ,manera, a Catalunya s’ha començat a experimentar perquè persones sense capacitat de comunicació revelin els seus sentiments i emocions. A partir de voluntaris sans, s’enregistren les ones cerebrals –detectades amb un casquet amb elèctrodes, com en el cas de Herff– quan l’individu mira diverses fotografies. Unes presenten escenes violentes, d’altres escenes tristes, unes quantes escenes tendres. L’individu puntua de 1 a 5 si allò el tranquil·litza o el posa nerviós i si el fa sentir feliç o trist. El sistema enregistra cada vegada les ones cerebrals i associa cada patró a una resposta. Així s’estableix un relació d’ones cerebrals que expressen estats determinats.\nDesprés, cada estat es tradueix arbitràriament a un so. Això darrer es fa simplement perquè quan el sistema funcioni es puguin identificar amb rapidesa i claredat els diversos patrons. Imaginem persones amb paràlisi cerebral profunda, que no es poden moure o que no controlen els moviments espasmòdics i involuntaris que fa el seu cos. Un casquet, amb el conseqüent patró de traduccions, revelaria, a través d’un so, si la persona està en un estat plaent o si està trist, si està tranquil o angoixat… És la forma que la família o els cuidadors o els amics llegeixin ments que no poden revelar-se d’altra manera.\n«Una noia en coma va mostrar prou activitat cerebral per recuperar-se»\nPrecisament és amb individus que no poden expressar-se quan aquestes tècniques poden mostrar-se més útils. Adrian Owen ha dut a terme experiències amb persones en estat vegetatiu, per esbrinar si mantenen activitat mental i si entenen allò que se’ls diu (Cyranoski, 2012). A finals dels anys 90, revisant els avenços en fRNM i altres tècniques de neuroimatge, va veure que en el camp clínic se n’havia fet molt poc ús i que més aviat havia servit per confirmar allò que ja se sabia o intuïa del cervell, però les aportacions noves havien estat escasses.\nL’oportunitat va sorgir amb una jove de 26 anys anomenada Kate Bainbridge, que després d’una infecció havia quedat en coma. Uns mesos després, els metges van diagnosticar que havia quedat en estat vegetatiu. Owen havia utilitzat la tomografia per emissió de positrons en persones sanes per comprovar com s’activava una zona anomenada gir fusiforme quan reconeixien rostres. Assajada la tècnica amb Kate, es revelava una gran activitat en el cervell i especialment en el gir fusiforme. Era el senyal que Kate tenia consciència i que potser es recuperaria. La rehabilitació va funcionar i uns anys després, el 2010, Kate estava força recuperada, si bé encara en una cadira de rodes.\nThe Owen Lab. Presentation at Canadian Science Writers’ Association Meeting June 2016\nHitchcock Film (Photo credit: Juanita Bawagan)\nOwen havia trobat un sistema que podia ajudar a discernir si una persona en estat vegetatiu conservava encara certa activitat cerebral i podia respondre a certs estímuls. De les proves visuals l’investigador va passar a les auditives. Havia comprovat quines àrees del cervell s’activaven en persones sanes quan imaginaven que jugaven a tennis –una part del còrtex motor anomenada àrea motor suplementària. Si el que imaginaven era que passejaven per casa seva, s’activava el gir parahipocàmpic, situat en el centre del cervell.\n«Pensaments d’una dona en estat vegetatiu responien a preguntes dels metges»\nOwen va fer la mateixa prova amb una dona de 23 anys que havia quedat en estat vegetatiu després d’un accident de trànsit. Quan li demanava que s’imaginés jugant al tennis, s’activava l’àrea motor suplementària. Quan li proposava que pensés que caminava per casa seva, s’activava el gir parahipocàmpic. Per Owen, era la prova que la dona entenia allò que li deia i era capaç d’imaginar l’acció. Per als crítics, era una resposta involuntària, potser activada per les últimes paraules que li deia Owen.\nDesprés de fer proves amb altres mallats en estat vegetatiu i obtenir la mateixa resposta en uns quants, l’investigador i els seus col·legues van replantejar l’experiment. Ara utilitzaria els pensaments perquè la persona respongués a preguntes. Així, li preguntaven a una pacient, posem per cas, si el seu pare es deia Joan. Li explicaven que imaginar que jugava a tennis era com un sí i que imaginar-se caminant per casa era com un no. I la pacient responia correctament imaginant el que tocava en cada cas! (Monti et al., 2010).\n«Persones sense mobilitat podrien escriure amb el pensament»\nAquestes tècniques demostren que algunes persones tenen cert estat de consciència. En ocasions provoquen més preguntes que respostes. Cal redefinir els diagnòstics d’estat vegetatiu? Quina actitud ha de tenir la família amb proves com aquesta si els resultats, potser, no són concloents o no són acceptats per tothom? Es poden utilitzar per conèixer la voluntat d’un pacient de ser mantingut o no en aquest estat?\nPerò també obren la porta a aplicacions molt diverses. Els senyals nerviosos que es produeixen en un malalt que no es pot moure, però que imagina que aixeca un braç es poden reconduir i fer-los arribar a un braç robòtic que executarà l’acció. Persones sense mobilitat podrien moure amb el pensament un cursor i escriure frases en un ordinador. Ja s’han fet proves reeixides amb voluntaris sans. A finals del 2014, a la Universitat de Washington, dues persones van jugar juntes a un videojoc. Una estava en una habitació i veia la pantalla. Aleshores imaginava que disparava un canó en el moment precís que el joc ho requeria. Un casquet amb elèctrodes detectava l’activitat cerebral, que es transmetia via internet al seu company, que estava en una altra habitació i no veia la pantalla del videojoc. Però tenia un aparell d’estimulaciò magnètica transcranial. Quan el primer jugador pensava en disparar, el cervell del segon rebia l’ordre i ell feia el gest adient amb el ratolí. El pensament havia viatjat d’un cervell a un altre i el segon havia interpretat correctament l’ordre.\nProves per pilotar drones i jugar al tetris amb la ment\nUna altra prova feta a Portugal a mitjans del 2015 ha permès que una persona pilotés un drone amb el pensament. Simplement pensava si volia girar cap a un costat o cap a una altre o guanyar o perdre alçada. Ell pensava, les ones cerebrals es transmetien via informàtica i el drone executava l’acció.\nUna de les experiències més recents ha estat aconseguir que tres persones juguessin al tetris estant en habitacions separades i sense cap contacte físic, visual ni auditiu entre elles. L’única connexió eren les ones cerebrals generades per cadascú i transmeses als altres. Ho va aconseguir un equip d’informàtics, psicòlegs i neurocientífics de la Universitat de Washington a Seattle i de la Carnegie Mellon University de Pittsburgh (Linxing et al., 2018).\nNo es tracta de fantasies, sinó de proves reals i reeixides. I com aquestes se n’han fet d’altres. Però requereixen entrenament i una gran concentració de qui els fa. No tothom dirigirà bé el drone o seria capaç, posem per cas, de controlar una cullera o un got amb un braç robotitzat. Qualsevol petita distracció produeix unes ones cerebrals que interfereixen amb les altres. Per això, les aplicacions no són per demà passat.\nPerò sí que obren grans perspectives i responen, si més no parcialment, a la pregunta sobre si ara és possible, almenys parcialment, llegir el pensament. I si és possible, és desitjable?\n-Chiang, O. (2010): “The Science of ‘Inception’”, Forbes, 29 de juliol\n-Cowen, A.S.; Chumn, M.M.; Kuhl, B.A. (2014): “Neural portraits of perception: Reconstructing face images from evoked brain activity”, NeuroImage, vol. 94, pp. 12-22\n-Cyranoski, D. (2012): “The mind reader”, Nature, vol. 486, pp. 178-180\n-Haxby, J.V.; Gobbini, M.I.; Furey, M.L.; Ishai, A.; Choute, J.L.; Pietrini, P. (2001): “Distributed and overlapping representations of faces and objects in ventral temporal cortex”, Science, vol. 293, p. 2425-2430\n-Herff, C. et al (2015): “Brain-to-text: decoding spoken phrases from phone representations in the brain”, Frontiers in Neuroscience, vol. 9, p. 217\nLinxing Jiang et al. (2018): “BrainNet: A Multi-Person Brain-to-Brain Interface for Direct Collaboration Between Brains“, https://arxiv.org/abs/1809.08632\n-Monti, M.M. et al. (2010) : “Willful modulation of brain activity in disorders of consciousness”, New England Journal of Medicine, vol. 362, p. 579-589\n-Smith, K. (2013): “Reading minds”, Nature, vol. 502, pp. 428-430\nQuímic i periodista científic. Redactor especialitzat en ciència a TV3. Autor de diversos llibre d’assaig i divulgació científica. El darrer: «El imperio de los datos. El big data, oportunidades y amenazas». (Publicacions de la Universitat de València en castellà, Bromera en català.\nAquest article forma part del llibre “L’individu transparent. Dels raigs X al big data”, Pagès Editors, Lleida, 2016


Jorge Javier Vázquez demana perdó per haver criticat Badalona sense pietat\nEl presentador estrella de Telecinco ha fet marxa enrere després de totes les crítiques que ha rebut\nper Redacció 24/07/2020 21:35h\nEl presentador va ser molt crític amb la seva ciutat natal. | CatalunyaDiari\nTot i que Jorge Javier Vázquez sempre ha fet bandera d'haver nascut i passat la seva adolescència a Badalona, aquest passat dissabte va aconseguir posar-se en contra molts dels seus conveïns, que fins ara estaven orgullosos de l'ambaixador que tenien de la ciutat a Madrid.\nTot va començar quan Agatha Ruiz de la Prada, va participar com a convidada a 'Sábado Deluxe' i va voler recordar aquells estius en què estiuejava a Badalona. La dissenyadora explicava que tenia records d'una gran finca, amb un parc d'atraccions i molts altres divertiments. Aquestes explicacions no van convèncer el presentador, que va replicar dient que ell no recordava aquesta ciutat, al·legant que a Badalona no hi havia finques.\nBadalona és una de les ciutats «més lletges d'Espanya»\nAixí mateix, Jorge Javier Vázquez va assegurar que si és cert que hi havia famílies benestants amb residències a la ciutat, seria abans que ell naixés, ja que considera que en aquells anys el lloc no gaudia de tant prestigi com per ser un lloc de preferència per a les famílies amb cert poder econòmic.\nNo content amb això, el presentador va dir que Badalona és sense cap dubte una de les ciutats més lletges de tot Espanya, una afirmació que li ha costat cara i que les xarxes socials no van dubtar a retreure-li, considerant que el periodista estava sent molt injust amb la ciutat que el va veure néixer i créixer.\nEl presentador demana poder explicar-se en directe\nAquest mateix divendres, quan passaven pocs minuts de les vuit del vespre, el presentador ha demanat permís al director del programa per esmenar les seves paraules i poder explicar-se. Segons ha explicat, ell no tenia coneixement de tota aquesta part bonica de la ciutat, ja que la seva experiència i els seus records es delimiten al barri de Sant Roc, el lloc on es va criar i que segons ell, no era un reflex de les luxoses construccions que va explicar Agatha Ruiz de la Prada en la seva entrevista.\nFinalment, el presentador ha demanat perdó i ha admès que ha estat molt injust amb una ciutat que des dels inicis dels seus temps ha lluitat per estar a l'avantguarda i que amb el seu comentari estava tirant per terra tota la feina que s'ha fet en els últims anys.\nLes intencions ocultes de Fani Carbajo amb el seu test d'embaràs: revelades en directe\nSálvame Telecinco Badalona Mediaset Jorge Javier Vázquez